title: Οδηγία 2006/25/ΕΚ του Ευρωπαϊκού Κοινοβουλίου και του Συμβουλίου, της  5ης Απριλίου 2006 , περί των ελαχίστων προδιαγραφών υγείας και ασφάλειας όσον αφορά στην έκθεση των εργαζομένων σε κινδύνους προερχόμενους από φυσικούς παράγοντες (τεχνητή οπτική ακτινοβολία) (19η ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ)

text:
               27.4.2006

               EL

               Επίσημη Εφημερίδα της Ευρωπαϊκής Ένωσης

               L 114/38

      ΟΔΗΓΊΑ 2006/25/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 5ης Απριλίου 2006
   περί των ελαχίστων προδιαγραφών υγείας και ασφάλειας όσον αφορά στην έκθεση των εργαζομένων σε κινδύνους προερχόμενους από φυσικούς παράγοντες (τεχνητή οπτική ακτινοβολία) (19η ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 137 παράγραφος 2,
   την πρόταση της Επιτροπής (1), που υποβλήθηκε μετά από διαβουλεύσεις με τη συμβουλευτική επιτροπή για την ασφάλεια και την υγεία στο χώρο εργασίας,
   τη γνώμη της Ευρωπαϊκής Οικονομικής και Κοινωνικής Επιτροπής (2),
   Αφού ζητήθηκε η γνώμη της Επιτροπής των Περιφερειών,
   Αποφασίζοντας σύμφωνα με τη διαδικασία του άρθρου 251 της συνθήκης (3), υπό το πρίσμα του κοινού σχεδίου που ενέκρινε η επιτροπή συνδιαλλαγής στις 31 Ιανουαρίου 2006,
   Εκτιμώντας τα ακόλουθα:

               (1)

               Σύμφωνα με τη συνθήκη, το Συμβούλιο μπορεί να θεσπίζει με οδηγίες ελάχιστες προδιαγραφές για την προώθηση βελτιώσεων, ιδίως στο εργασιακό περιβάλλον, ώστε να διασφαλίζεται καλύτερο επίπεδο προστασίας της υγείας και της ασφάλειας των εργαζομένων. Οι οδηγίες αυτές αποσκοπούν στην αποφυγή επιβολής διοικητικών, οικονομικών και νομικών περιορισμών που ενδέχεται να εμποδίσουν τη δημιουργία και την ανάπτυξη μικρών και μεσαίων επιχειρήσεων.

               (2)

               Η ανακοίνωση της Επιτροπής για το πρόγραμμα δράσης της σχετικά με την εφαρμογή του Κοινοτικού Χάρτη των Θεμελιωδών Κοινωνικών Δικαιωμάτων των Εργαζομένων προβλέπει τη θέσπιση ελάχιστων προδιαγραφών υγείας και ασφάλειας που αφορούν στην έκθεση των εργαζομένων σε κινδύνους οφειλόμενους σε φυσικούς παράγοντες. Τον Σεπτέμβριο του 1990, το Ευρωπαϊκό Κοινοβούλιο εξέδωσε ψήφισμα σχετικά με αυτό το πρόγραμμα δράσης (4), με το οποίο καλεί ιδίως την Επιτροπή να καταρτίσει ειδική οδηγία για τους κινδύνους που συνδέονται με το θόρυβο, τους κραδασμούς και κάθε άλλο φυσικό παράγοντα στο χώρο εργασίας.

               (3)

               Ως πρώτο βήμα, το Ευρωπαϊκό Κοινοβούλιο και το Συμβούλιο εξέδωσαν στις 25 Ιουνίου 2002, την οδηγία 2002/44/ΕΚ περί των ελαχίστων προδιαγραφών υγείας και ασφαλείας όσον αφορά στην έκθεση των εργαζομένων σε κινδύνους προερχόμενους από φυσικούς παράγοντες (κραδασμοί) (16η ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ) (5). Στη συνέχεια, στις 6 Φεβρουαρίου 2003, το Ευρωπαϊκό Κοινοβούλιο και το Συμβούλιο εξέδωσαν, την οδηγία 2003/10/ΕΚ περί των ελαχίστων προδιαγραφών υγείας και ασφάλειας για την έκθεση των εργαζομένων σε κινδύνους προερχόμενους από φυσικούς παράγοντες (θόρυβος) (17η ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ) (6). Αργότερα, στις 29 Απριλίου 2004, το Ευρωπαϊκό Κοινοβούλιο και το Συμβούλιο εξέδωσαν την οδηγία 2004/40/ΕΚ περί των ελαχίστων προδιαγραφών υγείας και ασφάλειας όσον αφορά στην έκθεση των εργαζομένων σε κινδύνους προερχόμενους από φυσικούς παράγοντες (ηλεκτρομαγνητικά πεδία) (18η ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ) (7).

               (4)

               Κρίνεται πλέον αναγκαίο να θεσπισθούν μέτρα για την προστασία των εργαζομένων από τους κινδύνους που συνδέονται με την οπτική ακτινοβολία, λόγω των επιπτώσεών της στην υγεία και την ασφάλεια των εργαζομένων και ιδίως των βλαβών που προκαλεί στα μάτια και το δέρμα. Τα μέτρα αυτά δεν αποβλέπουν μόνο στη διασφάλιση της υγείας και της ασφάλειας κάθε εργαζόμενου ξεχωριστά αλλά και στην επίτευξη, για όλους τους εργαζόμενους της Κοινότητας, ενός ελάχιστου βαθμού προστασίας, προκειμένου να αποφεύγονται ενδεχόμενες στρεβλώσεις του ανταγωνισμού.

               (5)

               Ένας από τους σκοπούς της οδηγίας είναι η έγκαιρη διάγνωση αρνητικών επιπτώσεων στην υγεία από την έκθεση σε οπτική ακτινοβολία.

               (6)

               Η παρούσα οδηγία καθορίζει ελάχιστες προδιαγραφές, γεγονός που παρέχει στα κράτη μέλη τη δυνατότητα να διατηρήσουν ή να θεσπίσουν αυστηρότερες διατάξεις για την προστασία των εργαζομένων, και ιδίως να καθορίσουν χαμηλότερες οριακές τιμές έκθεσης. Η εφαρμογή της παρούσας οδηγίας δεν πρέπει να αποτελέσει δικαιολογία για οιαδήποτε επιδείνωση σε σχέση με την κατάσταση που επικρατεί ήδη σε κάθε κράτος μέλος.

               (7)

               Ένα σύστημα προστασίας κατά των κινδύνων από την οπτική ακτινοβολία θα πρέπει να περιορίζεται σε έναν ορισμό, χωρίς υπερβολικές λεπτομέρειες, των επιδιωκόμενων στόχων, των αρχών που πρέπει να τηρούνται και των βασικών τιμών που πρέπει να εφαρμόζονται ώστε να μπορούν τα κράτη μέλη να εφαρμόζουν τις ελάχιστες προδιαγραφές με ισοδύναμο τρόπο.

               (8)

               Η μείωση του επιπέδου έκθεσης σε οπτική ακτινοβολία μπορεί να επιτευχθεί αποτελεσματικότερα με την ενσωμάτωση προληπτικών μέτρων ήδη κατά το στάδιο του σχεδιασμού των θέσεων εργασίας, καθώς και με την επιλογή εξοπλισμού, διαδικασιών και μεθόδων εργασίας, εις τρόπον ώστε να δίδεται προτεραιότητα στη μείωση των κινδύνων στην πηγή. Με τον τρόπο αυτό, οι διατάξεις που αναφέρονται στον εξοπλισμό και τις μεθόδους εργασίας συμβάλλουν στην προστασία των εργαζομένων που χρησιμοποιούν το συγκεκριμένο εξοπλισμό και εφαρμόζουν τις αντίστοιχες μεθόδους εργασίας. Σύμφωνα με τις γενικές αρχές πρόληψης του άρθρου 6 παράγραφος 2 της οδηγίας 89/391/ΕΟΚ του Συμβουλίου, της 12ης Ιουνίου 1989, σχετικά με την εφαρμογή μέτρων για την προώθηση της βελτίωσης της ασφάλειας και της υγείας των εργαζομένων κατά την εργασία (8), τα μέτρα συλλογικής προστασίας έχουν προτεραιότητα έναντι των μέτρων ατομικής προστασίας.

               (9)

               Οι εργοδότες θα πρέπει να προσαρμόζονται στην τεχνική πρόοδο και στις επιστημονικές γνώσεις που αφορούν κινδύνους που συνδέονται με την έκθεση σε οπτική ακτινοβολία, με σκοπό τη βελτίωση της ασφάλειας και της προστασίας της υγείας των εργαζομένων.

               (10)

               Δεδομένου ότι η παρούσα οδηγία είναι ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ, η τελευταία οδηγία εφαρμόζεται στην έκθεση των εργαζομένων σε οπτική ακτινοβολία, με την επιφύλαξη των αυστηρότερων ή/και ειδικότερων διατάξεων που περιέχονται στην παρούσα οδηγία.

               (11)

               Η παρούσα οδηγία αποτελεί συγκεκριμένο βήμα προς επίτευξη της κοινωνικής διάστασης της εσωτερικής αγοράς.

               (12)

               Μπορεί να επιτευχθεί μια συμπληρωματική προσέγγιση, η οποία αφενός προωθεί την αρχή της καλύτερης ρύθμισης και αφετέρου διασφαλίζει υψηλό επίπεδο προστασίας, εφόσον τα προϊόντα που παράγουν οι κατασκευαστές πηγών οπτικής ακτινοβολίας και συναφούς εξοπλισμού συμμορφώνονται με εναρμονισμένα πρότυπα σχεδιασμένα για να προστατεύουν την υγεία και ασφάλεια των χρηστών από τους συμφυείς με αυτά τα προϊόντα κινδύνους· δεν είναι, επομένως, αναγκαίο να επαναλαμβάνουν οι εργοδότες τις μετρήσεις ή τους υπολογισμούς που έχει ήδη κάνει ο κατασκευαστής για να εξακριβώσει τη συμμόρφωση του εν λόγω εξοπλισμού με τις βασικές προδιαγραφές ασφάλειας, όπως καθορίζονται στις οικείες κοινοτικές οδηγίες, εφόσον ο εξοπλισμός έχει συντηρηθεί καταλλήλως και συστηματικώς.

               (13)

               Τα απαιτούμενα μέτρα για την εφαρμογή της παρούσας οδηγίας θεσπίζονται σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (9).

               (14)

               Η τήρηση των οριακών τιμών έκθεσης θα πρέπει να παρέχει υψηλό επίπεδο προστασίας όσον αφορά στις επιπτώσεις στην υγεία που ενδέχεται να απορρέουν από έκθεση σε οπτική ακτινοβολία.

               (15)

               Η Επιτροπή θα πρέπει να συντάξει πρακτικό οδηγό που θα βοηθήσει τους εργοδότες, ιδίως τους υπευθύνους μικρομεσαίων επιχειρήσεων, να καταλάβουν καλύτερα τις τεχνικές διατάξεις της παρούσας οδηγίας. Η Επιτροπή θα πρέπει να προσπαθήσει να ολοκληρώσει τον εν λόγω οδηγό το ταχύτερο δυνατό για να διευκολύνει την έγκριση από τα κράτη μέλη των αναγκαίων μέτρων υλοποίησης της οδηγίας.

               (16)

               Σύμφωνα με την παράγραφο 34 της διοργανικής συμφωνίας για τη βελτίωση της νομοθεσίας (10), τα κράτη μέλη προτρέπονται να καταρτίσουν, προς ιδία χρήση και προς όφελος της Κοινότητας, τους δικούς τους πίνακες, οι οποίοι αποτυπώνουν, στο μέτρο του δυνατού, την αντιστοιχία της παρούσας οδηγίας με τα μέτρα μεταφοράς στο εσωτερικό δίκαιο και να τους δημοσιοποιήσουν,

         ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
   ΤΜΗΜΑ Ι
   ΓΕΝΙΚΕΣ ΔΙΑΤΑΞΕΙΣ
   Άρθρο 1
   Σκοπός και πεδίο εφαρμογής
   1.   Η παρούσα οδηγία, η οποία αποτελεί τη 19η ειδική οδηγία κατά την έννοια του άρθρου 16, παράγραφος 1 της οδηγίας 89/391/ΕΟΚ, καθορίζει τις ελάχιστες προδιαγραφές όσον αφορά στην προστασία των εργαζομένων από τους κινδύνους για την υγεία και την ασφάλειά τους, οι οποίοι προκύπτουν ή ενδέχεται να προκύψουν λόγω της έκθεσης σε τεχνητή οπτική ακτινοβολία κατά την εργασία τους.
   2.   Η παρούσα οδηγία αφορά στους κινδύνους για την υγεία και την ασφάλεια των εργαζομένων που οφείλονται σε δυσμενή αποτελέσματα στα μάτια και το δέρμα λόγω έκθεσης σε τεχνητή οπτική ακτινοβολία.
   3.   Η οδηγία 89/391/ΕΟΚ εφαρμόζεται πλήρως στο σύνολο του αναφερομένου στην παράγραφο 1 τομέα, με την επιφύλαξη αυστηρότερων ή/και ειδικότερων διατάξεων της παρούσας οδηγίας.
   Άρθρο 2
   Ορισμοί
   Για τους σκοπούς της παρούσας οδηγίας, ισχύουν οι ακόλουθοι ορισμοί:

               α)

               οπτική ακτινοβολία: κάθε ηλεκτρομαγνητική ακτινοβολία στην περιοχή μήκους κύματος μεταξύ 100 nm και 1 mm. Το φάσμα της οπτικής ακτινοβολίας υποδιαιρείται σε υπεριώδη ακτινοβολία, ορατή ακτινοβολία και υπέρυθρη ακτινοβολία:

                           i)

                           υπεριώδης ακτινοβολία: οπτική ακτινοβολία στην περιοχή μήκους κύματος μεταξύ 100 nm και 400 nm. Η υπεριώδης περιοχή του ηλεκτρομαγνητικού φάσματος υποδιαιρείται σε UVA (315-400 nm), UVB (280-315 nm) και UVC (100-280 nm),

                           ii)

                           ορατή ακτινοβολία: οπτική ακτινοβολία στην περιοχή μήκους κύματος μεταξύ 380 και 780 nm,

                           iii)

                           υπέρυθρη ακτινοβολία: οπτική ακτινοβολία στην περιοχή μήκους κύματος μεταξύ 780 nm και 1 mm. Η υπέρυθρη περιοχή του ηλεκτρομαγνητικού φάσματος υποδιαιρείται σε IRA (780-1 400 nm), IRB (1 400-3 000 nm) και IRC (3 000 nm-1 mm)·

               β)

               λέιζερ (ενίσχυση φωτός με εξαναγκασμένη εκπομπή ακτινοβολίας): κάθε διάταξη που μπορεί να εξαναγκασθεί να παράγει ή να ενισχύει ηλεκτρομαγνητική ακτινοβολία στην περιοχή μήκους κύματος της οπτικής ακτινοβολίας κυρίως μέσω της διεργασίας της ελεγχόμενης εξαναγκασμένης εκπομπής·

               γ)

               ακτινοβολία λέιζερ: οπτική ακτινοβολία που προέρχεται από λέιζερ·

               δ)

               ασύμφωνη ακτινοβολία: κάθε οπτική ακτινοβολία που δεν είναι ακτινοβολία λέιζερ·

               ε)

               οριακές τιμές έκθεσης: όρια έκθεσης σε οπτική ακτινοβολία τα οποία βασίζονται άμεσα σε διαπιστωμένες επιπτώσεις στην υγεία και σε βιολογικές μελέτες. Η τήρηση των ορίων αυτών διασφαλίζει ότι οι εργαζόμενοι που εκτίθενται σε τεχνητές πηγές οπτικής ακτινοβολίας προστατεύονται από όλες τις γνωστές δυσμενείς επιπτώσεις στην υγεία·

               στ)

               ακτινοβολισμός (Ε) ή πυκνότητα ισχύος: η ισχύς ακτινοβολίας που προσπίπτει πάνω σε μια επιφάνεια, ανά μονάδα επιφανείας. Εκφράζεται σε βατ ανά τετραγωνικό μέτρο (W m2)·

               ζ)

               έκθεση σε ακτινοβολία (Η): το ολοκλήρωμα χρόνου του ακτινοβολισμού. Εκφράζεται σε τζάουλ ανά τετραγωνικό μέτρο (J m-2)·

               η)

               ακτινοβόληση (L): η ροή ή ισχύς ακτινοβολίας που διαδίδεται ανά μονάδα στερεάς γωνίας και ανά μονάδα επιφανείας. Εκφράζεται σε βατ ανά τετραγωνικό μέτρο και ανά στερακτίνιο (W m-2 sr-1)·

               θ)

               επίπεδο: ο συνδυασμός ακτινοβολισμού, έκθεσης σε ακτινοβολία και ακτινοβόλησης στον οποίον εκτίθεται ένας εργαζόμενος.

         Άρθρο 3
   Οριακές τιμές έκθεσης
   1.   Οι οριακές τιμές έκθεσης σε ασύμφωνη ακτινοβολία, πλην της εκπεμπόμενης από φυσικές πηγές οπτικής ακτινοβολίας, καθορίζονται στο παράρτημα I.
   2.   Οι οριακές τιμές έκθεσης σε ακτινοβολία λέιζερ καθορίζονται στο παράρτημα II.
   ΤΜΗΜΑ ΙΙ
   ΥΠΟΧΡΕΩΣΕΙΣ ΤΩΝ ΕΡΓΟΔΟΤΩΝ
   Άρθρο 4
   Προσδιορισμός της έκθεσης και εκτίμηση των κινδύνων
   1.   Ανταποκρινόμενος στις υποχρεώσεις που καθορίζονται στο άρθρο 6 παράγραφος 3 και στο άρθρο 9 παράγραφος 1 της οδηγίας 89/391/ΕΟΚ, προκειμένου περί εργαζομένων που εκτίθενται σε τεχνητές πηγές οπτικής ακτινοβολίας, ο εργοδότης εκτιμά και, εάν είναι αναγκαίο, μετρά ή/και υπολογίζει τα επίπεδα οπτικής ακτινοβολίας στα οποία ενδέχεται να εκτεθούν οι εργαζόμενοι ώστε να είναι δυνατόν να καθοριστούν και να εφαρμοστούν τα μέτρα που απαιτούνται για να περιοριστεί η έκθεση στα αντιστοίχως προβλεπόμενα όρια. Η μεθοδολογία που ακολουθείται κατά την εκτίμηση, τη μέτρηση και τους υπολογισμούς υπακούει στα πρότυπα της Διεθνούς Ηλεκτροτεχνικής Επιτροπής (IEC) όσον αφορά στην ακτινοβολία λέιζερ και στις συστάσεις της Διεθνούς Επιτροπής Φωτισμού (CIE) καθώς και της Ευρωπαϊκής Επιτροπής Τυποποίησης (CEN) όσον αφορά στην ασύμφωνη ακτινοβολία. Σε περιπτώσεις έκθεσης που δεν καλύπτονται από τα ανωτέρω πρότυπα και συστάσεις και εν αναμονή κατάλληλων προτύπων ή συστάσεων της ΕΕ, η εκτίμηση, η μέτρηση ή/και οι υπολογισμοί διενεργούνται βάσει των διαθέσιμων εθνικών ή διεθνών επιστημονικώς τεκμηριωμένων κατευθυντήριων οδηγιών. Και στις δύο περιπτώσεις έκθεσης, κατά την εκτίμηση είναι δυνατόν να λαμβάνονται υπόψη τα δεδομένα που παρέχουν οι κατασκευαστές του εξοπλισμού όταν αυτός καλύπτεται από οικείες κοινοτικές οδηγίες.
   2.   Η εκτίμηση, η μέτρηση ή/και οι υπολογισμοί που αναφέρονται στην παράγραφο 1 σχεδιάζονται και διενεργούνται από τις αρμόδιες υπηρεσίες ή πρόσωπα ανά κατάλληλα χρονικά διαστήματα, λαμβάνοντας ιδίως υπόψη τις διατάξεις των άρθρων 7 και 11 της οδηγίας 89/391/ΕΟΚ τις σχετικές με τις αναγκαίες αρμόδιες υπηρεσίες ή πρόσωπα καθώς και τις διαβουλεύσεις και τη συμμετοχή των εργαζομένων. Τα δεδομένα που προκύπτουν από τις εκτιμήσεις, συμπεριλαμβανομένων εκείνων που προκύπτουν από τη μέτρηση ή/και τον υπολογισμό του επιπέδου έκθεσης που αναφέρονται στην παράγραφο 1, φυλάσσονται υπό κατάλληλη μορφή ώστε να είναι δυνατόν να τα συμβουλευθεί κανείς σε μεταγενέστερο στάδιο.
   3.   Σύμφωνα με το άρθρο 6 παράγραφος 3 της οδηγίας 89/391/ΕΟΚ, ο εργοδότης αποδίδει ιδιαίτερη προσοχή, κατά τη διεξαγωγή της εκτίμησης των κινδύνων, στα ακόλουθα:

               α)

               στο επίπεδο, την περιοχή μήκους κύματος και τη διάρκεια της έκθεσης σε τεχνητές πηγές οπτικής ακτινοβολίας·

               β)

               στις οριακές τιμές έκθεσης που αναφέρονται στο άρθρο 3 της παρούσας οδηγίας·

               γ)

               σε οποιεσδήποτε επιπτώσεις επί της υγείας και της ασφάλειας των εργαζομένων οι οποίοι ανήκουν σε ιδιαίτερα ευαίσθητες ομάδες κινδύνου·

               δ)

               σε κάθε ενδεχόμενη επίπτωση στην υγεία και την ασφάλεια των εργαζομένων που προκύπτει από αλληλεπιδράσεις, στο χώρο εργασίας, μεταξύ οπτικής ακτινοβολίας και φωτοευαισθητοποιών χημικών ουσιών·

               ε)

               σε οποιεσδήποτε έμμεσες επιπτώσεις, όπως προσωρινή τύφλωση, έκρηξη ή πυρκαγιά·

               στ)

               στην ύπαρξη εναλλακτικού εξοπλισμού σχεδιασμένου για τη μείωση των επιπέδων έκθεσης σε τεχνητή οπτική ακτινοβολία·

               ζ)

               σε κατάλληλες πληροφορίες που συγκεντρώνονται από την επίβλεψη της υγείας, συμπεριλαμβανομένων, στο μέτρο του δυνατού, και των σχετικών δημοσιευμένων πληροφοριών·

               η)

               στις πολλαπλές πηγές έκθεσης σε τεχνητή οπτική ακτινοβολία·

               θ)

               σε ταξινόμηση των λέιζερ σύμφωνα με το οικείο IEC πρότυπο και, όσον αφορά σε τεχνητές πηγές που ενδέχεται να προκαλέσουν βλάβες παρόμοιες με εκείνες από λέιζερ κατηγορίας 3Β ή 4, σε κάθε ανάλογη ταξινόμηση·

               ι)

               σε πληροφορίες που παρέχουν οι κατασκευαστές πηγών οπτικής ακτινοβολίας και συναφούς εξοπλισμού εργασίας σύμφωνα με τις οικείες κοινοτικές οδηγίες.

         4.   Ο εργοδότης οφείλει να έχει στη διάθεσή του μιαν εκτίμηση των κινδύνων σύμφωνα με το άρθρο 9 παράγραφος 1 στοιχείο α) της οδηγίας 89/391/ΕΟΚ, και να επισημαίνει τα μέτρα που πρέπει να ληφθούν σύμφωνα με τα άρθρα 5 και 6 της παρούσας οδηγίας. Η εκτίμηση των κινδύνων πρέπει να καταγράφεται επί καταλλήλου υποθέματος, σύμφωνα με το εθνικό δίκαιο και την εθνική πρακτική, μπορεί δε να περιλαμβάνει αιτιολόγηση εκ μέρους του εργοδότη ότι η φύση και η έκταση των κινδύνων που συνδέονται με οπτική ακτινοβολία καθιστούν μη αναγκαία μια περαιτέρω λεπτομερή εκτίμηση των κινδύνων. Η εκτίμηση των κινδύνων επικαιροποιείται τακτικά, ιδίως εάν έχουν επέλθει σημαντικές μεταβολές που μπορεί να την καθιστούν ξεπερασμένη ή εάν το επιβάλλουν τα αποτελέσματα της επίβλεψης της υγείας.
   Άρθρο 5
   Διατάξεις που αποσκοπούν στην αποφυγή ή τη μείωση των κινδύνων
   1.   Λαμβάνοντας υπόψη την τεχνική πρόοδο και τα διαθέσιμα μέτρα ελέγχου του κινδύνου στην πηγή προέλευσης, οι κίνδυνοι που προκύπτουν από την έκθεση σε τεχνητή οπτική ακτινοβολία πρέπει να εξαλείφονται ή να μειώνονται στο ελάχιστο.
   Η μείωση των κινδύνων που προκύπτουν από την έκθεση σε τεχνητή οπτική ακτινοβολία γίνεται βάσει των γενικών αρχών πρόληψης που καθορίζονται στην οδηγία 89/391/ΕΟΚ.
   2.   Όταν η εκτίμηση των κινδύνων που διενεργείται κατ' εφαρμογή του άρθρου 4 παράγραφος 1 για εργαζόμενους που εκτίθενται σε τεχνητές πηγές οπτικής ακτινοβολίας υποδεικνύει οιαδήποτε πιθανότητα υπέρβασης των οριακών τιμών έκθεσης, ο εργοδότης καταρτίζει και εφαρμόζει σχέδιο δράσης, το οποίο περιλαμβάνει τεχνικά ή/και οργανωτικά μέτρα πρόληψης της υπέρβασης των οριακών τιμών έκθεσης, λαμβάνοντας ιδίως υπόψη:

               α)

               άλλες μεθόδους εργασίας που μειώνουν τον κίνδυνο από οπτική ακτινοβολία·

               β)

               την επιλογή εξοπλισμού εργασίας που εκπέμπει χαμηλότερων επιπέδων οπτική ακτινοβολία, λαμβάνοντας υπόψη την προς εκτέλεση εργασία·

               γ)

               τεχνικά μέτρα για τη μείωση της εκπομπής οπτικής ακτινοβολίας, συμπεριλαμβανομένης, όπου χρειάζεται, της χρήσης συστημάτων αυτόματης απενεργοποίησης, θωράκισης ή παρόμοιων μηχανισμών προστασίας της υγείας·

               δ)

               κατάλληλα προγράμματα συντήρησης του εξοπλισμού εργασίας, των χώρων εργασίας και των συστημάτων της θέσης εργασίας·

               ε)

               το σχεδιασμό και τη διαμόρφωση των χώρων και θέσεων εργασίας·

               στ)

               τον περιορισμό της διάρκειας και του επιπέδου της έκθεσης·

               ζ)

               τη διαθεσιμότητα κατάλληλου εξοπλισμού ατομικής προστασίας·

               θ)

               τις οδηγίες του κατασκευαστή του εξοπλισμού εφόσον αυτός καλύπτεται από οικείες κοινοτικές οδηγίες.

         3.   Βάσει της διενεργούμενης κατ' εφαρμογή του άρθρου 4 εκτίμησης των κινδύνων, οι χώροι εργασίας, στους οποίους οι εργαζόμενοι ενδέχεται να εκτεθούν σε επίπεδα οπτικής ακτινοβολίας από τεχνητές πηγές που υπερβαίνουν τις οριακές τιμές έκθεσης, επισημαίνονται με κατάλληλη σήμανση σύμφωνα με την οδηγία 92/58/ΕΟΚ του Συμβουλίου, της 24ης Ιουνίου 1992, σχετικά με τις ελάχιστες προδιαγραφές για τη σήμανση ασφάλειας ή/και υγείας στην εργασία (9η ειδική οδηγία κατά την έννοια του άρθρου 16, παράγραφος 1, της οδηγίας 89/391/ΕΟΚ) (11). Οι εν λόγω χώροι προσδιορίζονται και η πρόσβαση σ' αυτούς περιορίζεται όπου αυτό είναι τεχνικώς εφικτό και όταν υπάρχει κίνδυνος ενδεχόμενης υπέρβασης των οριακών τιμών έκθεσης.
   4.   Σε κάθε περίπτωση, η έκθεση των εργαζομένων δεν επιτρέπεται να υπερβαίνει τις οριακές τιμές έκθεσης. Εάν, παρά τα μέτρα που λαμβάνει ο εργοδότης προς συμμόρφωση με την παρούσα οδηγία όσον αφορά στις τεχνητές πηγές οπτικής ακτινοβολίας, σημειώνεται υπέρβαση των οριακών τιμών έκθεσης, ο εργοδότης λαμβάνει αμέσως τα κατάλληλα μέτρα ώστε να μειωθεί η έκθεση σε επίπεδα χαμηλότερα των οριακών τιμών έκθεσης. Ο εργοδότης προσδιορίζει τους λόγους υπέρβασης των οριακών τιμών έκθεσης και προσαρμόζει αναλόγως τα μέτρα προστασίας και πρόληψης, ώστε να αποφευχθεί η εκ νέου υπέρβαση των τιμών αυτών.
   5.   Κατ' εφαρμογή του άρθρου 15 της οδηγίας 89/391/ΕΟΚ, ο εργοδότης προσαρμόζει τα μέτρα που αναφέρονται στο παρόν άρθρο προς τις απαιτήσεις των εργαζομένων που ανήκουν σε ιδιαίτερα ευαίσθητες ομάδες κινδύνου.
   Άρθρο 6
   Ενημέρωση και εκπαίδευση των εργαζομένων
   Με την επιφύλαξη των άρθρων 10 και 12 της οδηγίας 89/391/ΕΟΚ, ο εργοδότης διασφαλίζει ότι στους εργαζόμενους οι οποίοι εκτίθενται σε κινδύνους από τεχνητή οπτική ακτινοβολία κατά την εργασία ή/και στους εκπροσώπους τους, παρέχεται κάθε αναγκαία πληροφόρηση και εκπαίδευση σε σχέση με το αποτέλεσμα της εκτίμησης των κινδύνων που προβλέπεται στο άρθρο 4 της παρούσας οδηγίας, και ιδίως σχετικά με:

               α)

               τα μέτρα που λαμβάνονται κατ' εφαρμογή της παρούσας οδηγίας·

               β)

               τις οριακές τιμές έκθεσης και τους συναφείς δυνητικούς κινδύνους·

               γ)

               τα αποτελέσματα της εκτίμησης, της μέτρησης ή/και των υπολογισμών των επιπέδων έκθεσης σε τεχνητή οπτική ακτινοβολία που διενεργούνται κατ' εφαρμογή του άρθρου 4 της παρούσας οδηγίας, με παράλληλη εξήγηση της σημαντικότητάς τους καθώς και των δυνητικών κινδύνων·

               δ)

               τις μεθόδους εντοπισμού και αναφοράς των δυσμενών επιπτώσεων επί της υγείας λόγω της έκθεσης·

               ε)

               τις περιστάσεις υπό τις οποίες οι εργαζόμενοι δικαιούνται επίβλεψης της υγείας τους·

               στ)

               τις ασφαλείς εργασιακές πρακτικές για την ελαχιστοποίηση των κινδύνων από την έκθεση·

               ζ)

               την ορθή χρήση κατάλληλου εξοπλισμού ατομικής προστασίας.

         Άρθρο 7
   Διαβουλεύσεις και συμμετοχή των εργαζομένων
   Οι διαβουλεύσεις και η συμμετοχή των εργαζομένων ή/και των εκπροσώπων τους πραγματοποιούνται σύμφωνα με το άρθρο 11 της οδηγίας 89/391/ΕΟΚ επί των θεμάτων που καλύπτονται από την παρούσα οδηγία.
   ΤΜΗΜΑ ΙΙΙ
   ΔΙΑΦΟΡΕΣ ΔΙΑΤΑΞΕΙΣ
   Άρθρο 8
   Επίβλεψη της υγείας
   1.   Με στόχο την πρόληψη και έγκαιρη διάγνωση αρνητικών επιπτώσεων στην υγεία, καθώς και την πρόληψη μακροπρόθεσμων κινδύνων υγείας και κινδύνων χρονίων παθήσεων από την έκθεση σε οπτική ακτινοβολία, τα κράτη μέλη θεσπίζουν διατάξεις κατάλληλης υγειονομικής επίβλεψης της υγείας των εργαζομένων, κατά το άρθρο 14 της οδηγίας 89/391/ΕΟΚ.
   2.   Τα κράτη μέλη διασφαλίζουν ότι η επίβλεψη της υγείας γίνεται είτε από ιατρό, είτε από ειδικό στον τομέα της επαγγελματικής υγείας είτε από αρμόδια αρχή υπεύθυνη για την επίβλεψη της υγείας βάσει της εθνικής νομοθεσίας και πρακτικής.
   3.   Τα κράτη μέλη θεσπίζουν ρυθμίσεις προκειμένου να διασφαλίζεται ότι, για κάθε εργαζόμενο ο οποίος υπόκειται σε επίβλεψη της υγείας σύμφωνα με την παράγραφο 1, τηρείται και επικαιροποιείται ατομικός ιατρικός φάκελος. Οι ιατρικοί φάκελοι περιλαμβάνουν περίληψη των αποτελεσμάτων της διενεργούμενης επίβλεψης της υγείας, τηρούνται δε υπό κατάλληλη μορφή έτσι ώστε να είναι δυνατό να τους συμβουλεύεται κανείς αργότερα, χωρίς να θίγεται το ιατρικό απόρρητο. Αντίγραφα των σχετικών φακέλων παρέχονται στην αρμόδια αρχή εφόσον ζητηθούν, χωρίς να θίγεται το ιατρικό απόρρητο. Ο εργοδότης μεριμνά ώστε ο ιατρός, ο ειδικός στον τομέα της επαγγελματικής υγείας ή η ιατρική αρχή η υπεύθυνη για την επίβλεψη της υγείας, όπως ορίζονται από τα κράτη μέλη, να έχουν πρόσβαση στα αποτελέσματα της εκτίμησης των κινδύνων κατά το άρθρο 4, όταν αυτά μπορεί να είναι σημαντικά για την επίβλεψη της υγείας. Κάθε εργαζόμενος έχει πρόσβαση, εφόσον το ζητήσει, στον προσωπικό του ιατρικό φάκελο.
   4.   Εν πάση περιπτώσει, αν διαπιστωθεί έκθεση πάνω από τις οριακές τιμές, προσφέρεται στον οικείο εργαζόμενο ιατρική εξέταση κατά την εθνική νομοθεσία και πρακτική. Η εν λόγω εξέταση γίνεται επίσης όταν, από την επίβλεψη της υγείας, διαπιστώνεται ότι ένας εργαζόμενος πάσχει από διαγνώσιμη ασθένεια ή έχει υποστεί δυσμενείς επιπτώσεις στην υγεία του οι οποίες, κατά την εκτίμηση ιατρού ή ειδικού στον τομέα της επαγγελματικής υγείας, είναι αποτέλεσμα της έκθεσης σε τεχνητή οπτική ακτινοβολία κατά την εργασία. Σε αμφότερες τις περιπτώσεις, όταν γίνεται υπέρβαση οριακών τιμών ή διαπιστώνονται αρνητικές επιπτώσεις στην υγεία (και ασθένειες):

               α)

               ο εργαζόμενος ενημερώνεται από τον ιατρό ή άλλο πρόσωπο με τα κατάλληλα προσόντα για το αποτέλεσμα που τον αφορά προσωπικά και του παρέχονται, ειδικότερα, πληροφορίες και συμβουλές σχετικά με την όποια επίβλεψη της υγείας του απαιτείται μετά το πέρας της έκθεσης·

               β)

               ο εργοδότης ενημερώνεται για κάθε σημαντικό εύρημα στο πλαίσιο της επίβλεψης της υγείας, χωρίς να θίγεται το ιατρικό απόρρητο·

               γ)

               ο εργοδότης:

                           —

                           επανεξετάζει την εκτίμηση των κινδύνων που διενεργείται κατ' εφαρμογή του άρθρου 4,

                           —

                           επανεξετάζει τα μέτρα που προβλέπονται για την εξάλειψη ή τη μείωση των κινδύνων κατ' εφαρμογή του άρθρου 5,

                           —

                           λαμβάνει υπόψη τη γνώμη του ειδικού στον τομέα της επαγγελματικής υγείας ή κάθε άλλου προσώπου με τα κατάλληλα προσόντα ή της αρμόδιας αρχής κατά την εφαρμογή κάθε μέτρου που κρίνεται αναγκαίο για την εξάλειψη ή τη μείωση των κινδύνων σύμφωνα με το άρθρο 5, και

                           —

                           μεριμνά για τη συνεχή επίβλεψη της υγείας και λαμβάνει μέτρα για την επανεξέταση της κατάστασης της υγείας κάθε άλλου εργαζομένου που έχει υποστεί ανάλογη έκθεση. Στις περιπτώσεις αυτές, ο αρμόδιος ιατρός ή ο ειδικός στον τομέα της επαγγελματικής υγείας ή η αρμόδια αρχή μπορεί να προτείνει την υποβολή σε ιατρική εξέταση των εκτιθέμενων ατόμων.

         Άρθρο 9
   Κυρώσεις
   Τα κράτη μέλη προβλέπουν την εφαρμογή κατάλληλων κυρώσεων σε περίπτωση παράβασης της εθνικής νομοθεσίας που θεσπίζεται βάσει της παρούσας οδηγίας. Οι κυρώσεις αυτές πρέπει να είναι αποτελεσματικές, αναλογικές και αποτρεπτικές.
   Άρθρο 10
   Τροποποιήσεις τεχνικού χαρακτήρα
   1.   Κάθε τροποποίηση των οριακών τιμών έκθεσης που καθορίζονται στα παραρτήματα θεσπίζονται από το Ευρωπαϊκό Κοινοβούλιο και το Συμβούλιο σύμφωνα με τη διαδικασία του άρθρου 137 παράγραφος 2 της συνθήκης.
   2.   Τροποποιήσεις των παραρτημάτων, αυστηρά τεχνικού χαρακτήρα, συναρτήσει:

               α)

               της έκδοσης οδηγιών στο πεδίο της τεχνικής εναρμόνισης και τυποποίησης σχετικά με τον σχεδιασμό, την ανέγερση, την παραγωγή ή την κατασκευή εξοπλισμού ή/και χώρων εργασίας·

               β)

               της τεχνικής προόδου, των μεταβολών των πλέον σχετικών εναρμονισμένων ευρωπαϊκών προτύπων ή διεθνών προδιαγραφών, και των νέων επιστημονικών ευρημάτων στον τομέα της επαγγελματικής έκθεσης σε οπτική ακτινοβολία,

         θεσπίζονται με τη διαδικασία του άρθρου 11 παράγραφος 2.
   Άρθρο 11
   Επιτροπή
   1.   Η Επιτροπή επικουρείται από την επιτροπή που αναφέρεται στο άρθρο 17 της οδηγίας 89/391/ΕΟΚ.
   2.   Στις περιπτώσεις που γίνεται μνεία της παρούσας παραγράφου, εφαρμόζονται τα άρθρα 5 και 7 της απόφασης 1999/468/ΕΚ, τηρουμένων των διατάξεων του άρθρου 8 της ίδιας απόφασης.
   Η περίοδος που προβλέπεται στο άρθρο 5, παράγραφος 6, της απόφασης 1999/468/ΕΚ ορίζεται σε τρεις μήνες.
   3.   Η επιτροπή θεσπίζει τον εσωτερικό κανονισμό της.
   ΤΜΗΜΑ IV
   ΤΕΛΙΚΕΣ ΔΙΑΤΑΞΕΙΣ
   Άρθρο 12
   Εκθέσεις
   Ανά πενταετία, τα κράτη μέλη υποβάλλουν στην Επιτροπή έκθεση σχετικά με την πρακτική εφαρμογή της παρούσας οδηγίας, εκθέτοντας τις απόψεις των κοινωνικών εταίρων.
   Ανά πενταετία, η Επιτροπή ενημερώνει το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και τη συμβουλευτική επιτροπή για την ασφάλεια και την υγεία στο χώρο εργασίας σχετικά με το περιεχόμενο των εκθέσεων αυτών, σχετικά με την εκτίμησή της όσον αφορά τις εκθέσεις αυτές, και σχετικά με τις εξελίξεις στον εν λόγω τομέα καθώς και τυχόν δράσεις που ενδέχεται να δικαιολογούνται βάσει των νέων επιστημονικών γνώσεων.
   Άρθρο 13
   Πρακτικός οδηγός
   Προς διευκόλυνση της υλοποίησης της παρούσας οδηγίας, η Επιτροπή καταρτίζει πρακτικό οδηγό επί των διατάξεων των άρθρων 4 και 5 και των παραρτημάτων Ι και ΙΙ.
   Άρθρο 14
   Μεταφορά στο εσωτερικό δίκαιο
   1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις 27 Απριλίου 2010. Ενημερώνουν αμέσως την Επιτροπή σχετικά.
   Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αυτής αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου που θεσπίζουν ή έχουν ήδη θεσπίσει στον τομέα που διέπεται από την παρούσα οδηγία.
   Άρθρο 15
   Έναρξη ισχύος
   Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

   Άρθρο 16
   Παραλήπτες
   Η παρούσα οδηγία απευθύνεται στα κράτη μέλη.

      Στρασβούργο, 5 Απριλίου 2006.

            Για το Ευρωπαϊκό Κοινοβούλιο

            Ο Πρόεδρος

         J. BORRELL FONTELLES

            Για το Συμβούλιο

            Ο Πρόεδρος

         H. WINKLER

      (1)  ΕΕ C 77 της 18.3.1993, σ. 12 και ΕΕ C 230 της 19.8.1994, σ. 3.

      (2)  ΕΕ C 249 της 13.9.1993, σ. 28.

      (3)  Γνώμη του Ευρωπαϊκού Κοινοβουλίου της 20ής Απριλίου 1994 (ΕΕ C 128 της 9.5.1994, σ. 146) που επιβεβαιώθηκε στις 16 Σεπτεμβρίου 1999 (ΕE C 54 της 25.2.2000, σ. 75), κοινή θέση του Συμβουλίου της 18ης Απριλίου 2005(ΕΕ C 172 Ε της 12.7.2005, σ. 26) και θέση του Ευρωπαϊκού Κοινοβουλίου της 16ης Νοεμβρίου 2005 (δεν δημοσιεύθηκε ακόμα στην Επίσημη Εφημερίδα). Νομοθετικό ψήφισμα του Ευρωπαϊκού Κοινοβουλίου της 14ης Φεβρουαρίου 2006 (το οποίο δεν έχει ακόμα δημοσιευθεί στην Επίσημη Εφημερίδα) και απόφαση του Συμβουλίου της 23ης Φεβρουαρίου 2006.

      (4)  ΕΕ C 260 της 15.10.1990, σ. 167.

      (5)  ΕΕ L 177 της 6.7.2002, σ. 13.

      (6)  ΕΕ L 42 της 15.2.2003, σ. 38.

      (7)  EE L 159 της 30.4.2004, σ. 1· οδηγία όπως διορθώθηκε από την ΕΕ L 184 της 24.5.2004, σ. 1.

      (8)  ΕΕ L 183 της 29.6.1989, σ. 1· οδηγία όπως τροποποιήθηκε από τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).

      (9)  ΕΕ L 184 της 17.7.1999, σ. 23.

      (10)  ΕΕ C 321 της 31.12.2003, σ. 1.

      (11)  ΕΕ L 245 της 26.8.1992, σ. 23.

      ΠΑΡΑΡΤΗΜΑ Ι
      Ασύμφωνη οπτική ακτινοβολία
      Οι τιμές έκθεσης που σχετίζονται με βιολογικές επιπτώσεις εκ της οπτικής ακτινοβολίας δύνανται να προσδιοριστούν βάσει των παρακάτω τύπων. Οι χρησιμοποιητέοι τύποι εξαρτώνται από την περιοχή μήκους κύματος της ακτινοβολίας που εκπέμπεται από την πηγή, τα δε αποτελέσματα θα πρέπει να συγκρίνονται με τις αντίστοιχες οριακές τιμές έκθεσης που περιλαμβάνονται στον πίνακα 1.1. Για μια δεδομένη πηγή οπτικής ακτινοβολίας μπορεί να έχουν έννοια περισσότερες της μιας τιμές έκθεσης και αντίστοιχες οριακές τιμές έκθεσης.
      Η αρίθμηση α) έως ιε) παραπέμπει στις αντίστοιχες σειρές του πίνακα 1.1.

                  α)

                  (η Heff έχει έννοια μόνο στην περιοχή μήκους κύματος από 180 ως 400 nm)

                  β)

                  (η HUVA έχει έννοια μόνο στην περιοχή μήκους κύματος από 315 ως 400 nm)

                  γ), δ)

                  (η LB έχει έννοια μόνο στην περιοχή μήκους κύματος από 300 ως 700 nm)

                  ε), στ)

                  (ο ΕΒ έχει έννοια μόνο στην περιοχή μήκους κύματος από 300 έως 700 nm)

                  ζ)ως ιβ)

                  (Για τις κατάλληλες τιμές των λ1 και λ2 ανατρέξτε στον πίνακα 1.1)

                  ιγ, ιδ)

                  (Ο EIR έχει έννοια μόνο στην περιοχή μήκους κύματος από 780 ως 3 000 nm)

                  ιε)

                  (Η Hskin έχει έννοια μόνο στην περιοχή μήκους κύματος από 380 έως 3 000 nm)

            Για τους σκοπούς της παρούσας οδηγίας, οι παραπάνω τύποι δύνανται ν' αντικατασταθούν από τις παρακάτω μαθηματικές εκφράσεις και τη χρησιμοποίηση διακριτών τιμών, όπως αυτές καθορίζονται στους παρακάτω πίνακες:

                  α)

                  και

                  β)

                  και

                  γ), δ)

                  ε), στ)

                  ζ ως ιβ)

                  (Για τις κατάλληλες τιμές των λ1 και λ2 ανατρέξτε στον πίνακα 1.1)

                  ιγ, ιδ)

                  ιε)

                  και

         Σημειώσεις:

                  Eλ (λ, t), Eλ

                     φασματικός ακτινοβολισμός ή φασματική πυκνότητα ισχύος: η ισχύς ακτινοβολίας που προσπίπτει πάνω σε μια επιφάνεια, ανά μονάδα επιφανείας. Εκφράζεται σε βατ ανά τετραγωνικό μέτρο ανά νανόμετρο [W m-2 nm-1]. Οι τιμές των Eλ (λ, t) και Eλ προέρχονται από μετρήσεις ή μπορεί να παρέχονται από τον κατασκευαστή του εξοπλισμού.

                  Eeff

                     ενεργός ακτινοβολισμός
                     (UV περιοχή): υπολογιζόμενος ακτινοβολισμός εντός της UV περιοχής μήκους κύματος από 180 έως 400 nm, φασματικώς σταθμισμένος με τη στάθμιση S (λ). Εκφράζεται σε βατ ανά τετραγωνικό μέτρο [W m-2].

                  H

                  έκθεση σε ακτινοβολία, το ολοκλήρωμα χρόνου του ακτινοβολισμού. Εκφράζεται σε τζάουλ ανά τετραγωνικό μέτρο [J m-2].

                  Heff

                     ενεργός έκθεση σε ακτινοβολία: έκθεση σε ακτινοβολία φασματικώς σταθμισμένη με τη στάθμιση S (λ). Εκφράζεται σε τζάουλ ανά τετραγωνικό μέτρο [J m-2].

                  EUVA

                     ολικός ακτινοβολισμός (UVA): υπολογιζόμενος ακτινοβολισμός εντός της UVA περιοχής μήκους κύματος από 315 έως 400 nm. Εκφράζεται σε βατ ανά τετραγωνικό μέτρο [W m-2].

                  HUVA

                     έκθεση σε ακτινοβολία: το ολοκλήρωμα χρόνου και μήκους κύματος του ακτινοβολισμού ή το άθροισμα του ακτινοβολισμού εντός της UVA περιοχής μήκους κύματος από 315 έως 400 nm. Εκφράζεται σε τζάουλ ανά τετραγωνικό μέτρο [J m-2].

                  S (λ)

                     φασματική στάθμιση που λαμβάνει υπόψη την εξάρτηση από το μήκος κύματος των επιπτώσεων της UV ακτινοβολίας επί των ματιών και του δέρματος (πίνακας 1.2) [άνευ διαστάσεων].

                  t, Δt

                     χρόνος, διάρκεια της έκθεσης. Εκφράζεται σε δευτερόλεπτα [s].

                  λ

                     μήκος κύματος. Εκφράζεται σε νανόμετρα [nm].

                  Δλ

                     εύρος ζώνης μήκους κύματος των διαστημάτων υπολογισμού ή μέτρησης. Εκφράζεται σε νανόμετρα [nm].

                  Lλ(λ), Lλ

                     φασματική ακτινοβόληση της πηγής. Εκφράζεται σε βατ ανά τετραγωνικό μέτρο ανά στερακτίνιο ανά νανόμετρο [W m-2 sr –1 nm-1].

                  R(λ)

                     φασματική στάθμιση που λαμβάνει υπόψη την εξάρτηση από το μήκος κύματος των θερμικών βλαβών που προκαλούνται στα μάτια από την ορατή και την IRA ακτινοβολία (Πίνακας 1.3) [άνευ διαστάσεων].

                  LR

                     ενεργός ακτινοβόληση (θερμική βλάβη): υπολογιζόμενη ακτινοβόληση φασματικώς σταθμισμένη με τη στάθμιση R(λ). Εκφράζεται σε βατ ανά τετραγωνικό μέτρο ανά στερακτίνιο [W m-2 sr–1].

                  B(λ)

                     φασματική στάθμιση που λαμβάνει υπόψη την εξάρτηση από το μήκος κύματος των φωτοχημικών βλαβών που προκαλούνται στα μάτια από την ακτινοβολία «κυανού (μπλε) φωτός» (πίνακας 1.3) [άνευ διαστάσεων].

                  LB

                     ενεργός ακτινοβόληση («κυανό φως»): υπολογιζόμενη ακτινοβόληση φασματικώς σταθμισμένη με τη στάθμιση B(λ). Εκφράζεται σε βατ ανά τετραγωνικό μέτρο ανά στερακτίνιο [W m-2 sr–1].

                  EB

                     ενεργός ακτινοβολισμός
                     («κυανό φως»): υπολογιζόμενος ακτινοβολισμός φασματικώς σταθμισμένος με τη στάθμιση B(λ). Εκφράζεται σε βατ ανά τετραγωνικό μέτρο [W m-2].

                  EIR

                     ολικός ακτινοβολισμός (θερμική βλάβη): υπολογιζόμενος ακτινοβολισμός εντός της υπέρυθρης περιοχής μήκους κύματος από 780 έως 3 000 nm. Εκφράζεται σε βατ ανά τετραγωνικό μέτρο [W m-2].

                  Eskin

                     ολικός ακτινοβολισμός (ορατή ακτινοβολία, IRA και IRB): υπολογιζόμενος ακτινοβολισμός εντός της περιοχής μήκους κύματος της ορατής και της υπέρυθρης ακτινοβολίας από 380 έως 3 000 nm. Εκφράζεται σε βατ ανά τετραγωνικό μέτρο [W m-2].

                  Hskin

                     έκθεση σε ακτινοβολία: το ολοκλήρωμα χρόνου και μήκους κύματος του ακτινοβολισμού ή το άθροισμα του ακτινοβολισμού εντός της περιοχής μήκους κύματος της ορατής και της υπέρυθρης ακτινοβολίας από 380 έως 3 000 nm. Εκφράζεται σε τζάουλ ανά τετραγωνικό μέτρο (J m-2).

                  α

                     γωνιακή υποτέμνουσα: η οπτική γωνία που τέμνεται από μια φαινόμενη πηγή, όπως αυτή παρατηρείται σε ένα σημείο του χώρου. Εκφράζεται σε χιλιοστά του ακτινίου (mrad). Ως φαινόμενη πηγή νοείται το πραγματικό ή εικονικό αντικείμενο που σχηματίζει το μικρότερο δυνατό είδωλο πάνω στον αμφιβληστροειδή.

            Πίνακας 1.1
      Οριακές τιμές έκθεσης για ασύμφωνη οπτική ακτινοβολία

                  Δείκτης

                  Μήκος κύματος (nm)

                  Οριακή τιμή έκθεσης

                  Μονάδες

                  Παρατήρηση

                  Όργανο του σώματος

                  Κίνδυνος

                  α.

                  180-400
                  (UVA, UVB και UVC)

                  Heff = 30
                  για 8ωρη ημερήσια έκθεση

                  [J m-2]

                  οφθαλμός
                  κερατοειδής χιτώνας
                  επιπεφυκώς
                  κρυσταλλοειδής φακός
                  δέρμα

                  φωτοτραυματική κερατίτιδα
                  επιπεφυκίτιδα
                  καταρρακτογένεση
                  ερύθημα
                  ελάστωση
                  καρκίνος του δέρματος

                  β.

                  315-400
                  (UVA)

                  HUVA = 104

                  για 8ωρη ημερήσια έκθεση

                  [J m-2]

                  οφθαλμός
                  κρυσταλλοειδής φακός

                  καταρρακτογέ-νεση

                  γ.

                  300-700
                  (κυανό φως) βλέπε σημείωση 1

                  για t ≤ 10 000 s

                  LB :[W m-2 sr-1]
                  t: [sec]

                  για α ≥ 11 mrad

                  οφθαλμός αμφιβληστροειδής χιτώνας

                  φωτοαμφιβληστροειδίτιδα

                  δ.

                  300-700
                  (κυανό φως)

                     βλέπε σημείωση 1

                  LB = 100
                  για t > 10 000 s

                  [W m-2 sr-1]

                  ε.

                  300-700
                  (κυανό φως)

                     βλέπε σημείωση 1

                  για t ≤ 10 000 s

                  EB: [W m-2]
                  t: [sec]

                  για α < 11 mrad

                     βλέπε σημείωση 2

                  στ.

                  300-700
                  (κυανό φως)

                     βλέπε σημείωση 1

                  EB = 0,01
                  t >10 000 s

                  [W m-2]

                  ζ.

                  380-1 400
                  (ορατό και IRA)

                  για t >10 s

                  [W m-2 sr-1]

                  Cα = 1,7 για
                  α ≤ 1,7 mrad
                  Cα = α για
                  1,7 ≤ α ≤ 100 mrad
                  Cα = 100 για
                  α > 100 mrad
                  λ1= 380. λ2= 1 400

                  οφθαλμός αμφιβληστροειδής χιτώνας

                  έγκαυμα αμφιβληστροειδούς

                  η.

                  380-1 400
                  (ορατό και IRA)

                  για 10 μs ≤ t ≤ 10 s

                  LR:[W m-2 sr-1]
                  t: [sec]

                  θ.

                  380-1 400
                  (ορατό και IRA)

                  για t <10 μs

                  [W m-2 sr-1]

                  ι.

                  780-1 400
                  (IRA)

                  για t > 10 s

                  [W m-2 sr-1]

                  Cα = 11 για
                  α ≤ 11 mrad
                  Cα = α για
                  11≤ α ≤ 100 mrad
                  Cα = 100 για
                  α > 100 mrad
                  (οπτικό πεδίο μέτρησης: 11 mrad)
                  λ1= 780. λ2= 1 400

                  οφθαλμός
                  αμφιβληστροειδής
                  χιτώνας

                  έγκαυμα
                  αμφιβληστροειδούς

                  ια.

                  780-1 400
                  (IRA)

                  για 10 μs ≤ t ≤ 10 s

                  LR: [W m-2 sr-1]
                  t: [sec]

                  ιβ.

                  780-1 400
                  (IRA)

                  για t < 10 μs

                  [W m-2 sr-1]

                  ιγ.

                  780-3 000
                  (IRA και IRB)

                  EIR = 18 000 t-0,75

                  για t ≤ 1 000 s

                  E: [W m-2]
                  t: [sec]

                  οφθαλμός
                  κερατοειδής χιτώνας
                  κρυσταλλοειδής φακός

                  έγκαυμα κερατοειδούς
                  καταρρακτογένεση

                  ιδ.

                  780-3 000
                  (IRA και IRB)

                  EIR = 100
                  για t > 1 000 s

                  [W m-2]

                  ιε.

                  380-3 000
                  (ορατό, IRA
                  και IRB)

                  Hskin = 20 000 t0,25

                  για t < 10 s

                  H: [J m—2]
                  t: [sec]

                  δέρμα

                  έγκαυμα

                                 Σημείωση 1:

                              Η περιοχή μήκους κύματος από 300 έως 700 nm καλύπτει μέρος του UVB, όλο το UVA και το μεγαλύτερο μέρος της ορατής ακτινοβολίας. Ωστόσο, ο συναφής κίνδυνος αναφέρεται συνήθως ως κίνδυνος «κυανού φωτός». Ακριβολογώντας, το κυανό φως καλύπτει μόνον την περιοχή μήκους κύματος από περίπου 400 έως 490 nm.

                                 Σημείωση 2:

                              Για την ατενή παρατήρηση πολύ μικρών πηγών με γωνιακή υποτέμνουσα < 11 mrad, η LB μπορεί να μετατραπεί σε ΕB. Αυτό ισχύει κανονικά μόνο για οφθαλμιατρικά εργαλεία ή για τον ακινητοποιημένο οφθαλμό κατά τη διάρκεια της αναισθησίας. Ο μέγιστος «χρόνος προσήλωσης του βλέμματος» υπολογίζεται με τον τύπο: tmax =100/EB , όπου ο EB εκφράζεται σε W m—2. Λόγω των κινήσεων των οφθαλμών κατά τη διάρκεια των συνήθων οπτικών λειτουργιών, η τιμή αυτή δεν υπερβαίνει τα 100 s.

      Πίνακας 1.2
      S (λ) [άνευ διαστάσεων], 180 nm έως 400 nm

                  λ (nm)

                  S (λ)

                  λ (nm)

                  S (λ)

                  λ (nm)

                  S (λ)

                  λ (nm)

                  S (λ)

                  λ (nm)

                  S (λ)

                  180

                  0,0120

                  228

                  0,1737

                  276

                  0,9434

                  324

                  0,000520

                  372

                  0,000086

                  181

                  0,0126

                  229

                  0,1819

                  277

                  0,9272

                  325

                  0,000500

                  373

                  0,000083

                  182

                  0,0132

                  230

                  0,1900

                  278

                  0,9112

                  326

                  0,000479

                  374

                  0,000080

                  183

                  0,0138

                  231

                  0,1995

                  279

                  0,8954

                  327

                  0,000459

                  375

                  0,000077

                  184

                  0,0144

                  232

                  0,2089

                  280

                  0,8800

                  328

                  0,000440

                  376

                  0,000074

                  185

                  0,0151

                  233

                  0,2188

                  281

                  0,8568

                  329

                  0,000425

                  377

                  0,000072

                  186

                  0,0158

                  234

                  0,2292

                  282

                  0,8342

                  330

                  0,000410

                  378

                  0,000069

                  187

                  0,0166

                  235

                  0,2400

                  283

                  0,8122

                  331

                  0,000396

                  379

                  0,000066

                  188

                  0,0173

                  236

                  0,2510

                  284

                  0,7908

                  332

                  0,000383

                  380

                  0,000064

                  189

                  0,0181

                  237

                  0,2624

                  285

                  0,7700

                  333

                  0,000370

                  381

                  0,000062

                  190

                  0,0190

                  238

                  0,2744

                  286

                  0,7420

                  334

                  0,000355

                  382

                  0,000059

                  191

                  0,0199

                  239

                  0,2869

                  287

                  0,7151

                  335

                  0,000340

                  383

                  0,000057

                  192

                  0,0208

                  240

                  0,3000

                  288

                  0,6891

                  336

                  0,000327

                  384

                  0,000055

                  193

                  0,0218

                  241

                  0,3111

                  289

                  0,6641

                  337

                  0,000315

                  385

                  0,000053

                  194

                  0,0228

                  242

                  0,3227

                  290

                  0,6400

                  338

                  0,000303

                  386

                  0,000051

                  195

                  0,0239

                  243

                  0,3347

                  291

                  0,6186

                  339

                  0,000291

                  387

                  0,000049

                  196

                  0,0250

                  244

                  0,3471

                  292

                  0,5980

                  340

                  0,000280

                  388

                  0,000047

                  197

                  0,0262

                  245

                  0,3600

                  293

                  0,5780

                  341

                  0,000271

                  389

                  0,000046

                  198

                  0,0274

                  246

                  0,3730

                  294

                  0,5587

                  342

                  0,000263

                  390

                  0,000044

                  199

                  0,0287

                  247

                  0,3865

                  295

                  0,5400

                  343

                  0,000255

                  391

                  0,000042

                  200

                  0,0300

                  248

                  0,4005

                  296

                  0,4984

                  344

                  0,000248

                  392

                  0,000041

                  201

                  0,0334

                  249

                  0,4150

                  297

                  0,4600

                  345

                  0,000240

                  393

                  0,000039

                  202

                  0,0371

                  250

                  0,4300

                  298

                  0,3989

                  346

                  0,000231

                  394

                  0,000037

                  203

                  0,0412

                  251

                  0,4465

                  299

                  0,3459

                  347

                  0,000223

                  395

                  0,000036

                  204

                  0,0459

                  252

                  0,4637

                  300

                  0,3000

                  348

                  0,000215

                  396

                  0,000035

                  205

                  0,0510

                  253

                  0,4815

                  301

                  0,2210

                  349

                  0,000207

                  397

                  0,000033

                  206

                  0,0551

                  254

                  0,5000

                  302

                  0,1629

                  350

                  0,000200

                  398

                  0,000032

                  207

                  0,0595

                  255

                  0,5200

                  303

                  0,1200

                  351

                  0,000191

                  399

                  0,000031

                  208

                  0,0643

                  256

                  0,5437

                  304

                  0,0849

                  352

                  0,000183

                  400

                  0,000030

                  209

                  0,0694

                  257

                  0,5685

                  305

                  0,0600

                  353

                  0,000175

                  210

                  0,0750

                  258

                  0,5945

                  306

                  0,0454

                  354

                  0,000167

                  211

                  0,0786

                  259

                  0,6216

                  307

                  0,0344

                  355

                  0,000160

                  212

                  0,0824

                  260

                  0,6500

                  308

                  0,0260

                  356

                  0,000153

                  213

                  0,0864

                  261

                  0,6792

                  309

                  0,0197

                  357

                  0,000147

                  214

                  0,0906

                  262

                  0,7098

                  310

                  0,0150

                  358

                  0,000141

                  215

                  0,0950

                  263

                  0,7417

                  311

                  0,0111

                  359

                  0,000136

                  216

                  0,0995

                  264

                  0,7751

                  312

                  0,0081

                  360

                  0,000130

                  217

                  0,1043

                  265

                  0,8100

                  313

                  0,0060

                  361

                  0,000126

                  218

                  0,1093

                  266

                  0,8449

                  314

                  0,0042

                  362

                  0,000122

                  219

                  0,1145

                  267

                  0,8812

                  315

                  0,0030

                  363

                  0,000118

                  220

                  0,1200

                  268

                  0,9192

                  316

                  0,0024

                  364

                  0,000114

                  221

                  0,1257

                  269

                  0,9587

                  317

                  0,0020

                  365

                  0,000110

                  222

                  0,1316

                  270

                  1,0000

                  318

                  0,0016

                  366

                  0,000106

                  223

                  0,1378

                  271

                  0,9919

                  319

                  0,0012

                  367

                  0,000103

                  224

                  0,1444

                  272

                  0,9838

                  320

                  0,0010

                  368

                  0,000099

                  225

                  0,1500

                  273

                  0,9758

                  321

                  0,000819

                  369

                  0,000096

                  226

                  0,1583

                  274

                  0,9679

                  322

                  0,000670

                  370

                  0,000093

                  227

                  0,1658

                  275

                  0,9600

                  323

                  0,000540

                  371

                  0,000090

      Πίνακας 1.3
      B (λ), R (λ), [άνευ διαστάσεων] 380 nm έως 1 400 nm

                  λ (σε nm)

                  B (λ)

                  R (λ)

                  300 ≤ λ < 380

                  0,01

                  —

                  380

                  0,01

                  0,1

                  385

                  0,013

                  0,13

                  390

                  0,025

                  0,25

                  395

                  0,05

                  0,5

                  400

                  0,1

                  1

                  405

                  0,2

                  2

                  410

                  0,4

                  4

                  415

                  0,8

                  8

                  420

                  0,9

                  9

                  425

                  0,95

                  9,5

                  430

                  0,98

                  9,8

                  435

                  1

                  10

                  440

                  1

                  10

                  445

                  0,97

                  9,7

                  450

                  0,94

                  9,4

                  455

                  0,9

                  9

                  460

                  0,8

                  8

                  465

                  0,7

                  7

                  470

                  0,62

                  6,2

                  475

                  0,55

                  5,5

                  480

                  0,45

                  4,5

                  485

                  0,32

                  3,2

                  490

                  0,22

                  2,2

                  495

                  0,16

                  1,6

                  500

                  0,1

                  1

                  500 < λ ≤ 600

                  100,02·(450-λ)

                  1

                  600 < λ ≤ 700

                  0,001

                  1

                  700 < λ ≤ 1 050

                  —

                  100,002·(700-λ)

                  1 050 < λ ≤ 1 150

                  —

                  0,2

                  1 150 < λ ≤ 1 200

                  —

                  0,2· 100,02·(1 150-λ)

                  1 200 < λ <1 400

                  —

                  0,02

      ΠΑΡΑΡΤΗΜΑ ΙΙ
      Οπτική ακτινοβολία λέιζερ
      Οι τιμές έκθεσης που σχετίζονται με βιολογικές επιπτώσεις εκ της οπτικής ακτινοβολίας δύνανται να προσδιοριστούν βάσει των παρακάτω τύπων. Οι χρησιμοποιητέοι τύποι εξαρτώνται από το μήκος κύματος και τη διάρκεια έκθεσης σε ακτινοβολία που εκπέμπεται από την πηγή, τα δε αποτελέσματα θα πρέπει να συγκρίνονται με τις αντίστοιχες οριακές τιμές έκθεσης που περιλαμβάνονται στους πίνακες 2.2 έως 2.4. Για μια δεδομένη πηγή οπτικής ακτινοβολίας λέιζερ μπορεί να έχουν έννοια περισσότερες της μιας τιμές έκθεσης και αντίστοιχες οριακές τιμές έκθεσης.
      Οι συντελεστές που υπεισέρχονται στους υπολογισμούς των πινάκων 2.2 — 2.4 έχουν καταχωρηθεί στον πίνακα 2.5, οι δε διορθώσεις για επαναλαμβανόμενη έκθεση στον πίνακα 2.6.

         Σημειώσεις:

                  dP

                     ισχύς Εκφράζεται σε βατ [W].

                  dA

                     επιφάνεια Εκφράζεται σε τετραγωνικά μέτρα [m2];

                  E (t), E

                  ακτινοβολισμός ή πυκνότητα ισχύος: η ισχύς ακτινοβολίας που προσπίπτει πάνω σε μια επιφάνεια, ανά μονάδα επιφανείας, συνήθως εκφραζόμενη σε βατ ανά τετραγωνικό μέτρο [W m-2]. Οι τιμές των E(t), Ε προέρχονται από μετρήσεις ή μπορεί να παρέχονται από τον κατασκευαστή του εξοπλισμού.

                  H

                  έκθεση σε ακτινοβολία, το ολοκλήρωμα χρόνου του ακτινοβολισμού. Εκφράζεται σε τζάουλ ανά τετραγωνικό μέτρο [J m-2];

                  t

                     χρόνος, διάρκεια της έκθεσης Εκφράζεται σε δευτερόλεπτα [s].

                  λ

                     μήκος κύματος Εκφράζεται σε νανόμετρα [nm].

                  γ

                     περιοριστική γωνία κώνου οπτικού πεδίου μέτρησης Εκφράζεται σε χιλιοστά του ακτινίου [mrad].

                  γm

                     οπτικό πεδίο μέτρησης Εκφράζεται σε χιλιοστά του ακτινίου [mrad].

                  α

                     γωνιακή υποτέμνουσα παρατηρούμενης πηγής Εκφράζεται σε χιλιοστά του ακτινίου [mrad].

                     περιοριστικό άνοιγμα: η κυκλική επιφάνεια επί της οποίας προσδιορίζεται ο μέσος όρος του ακτινοβολισμού και της έκθεσης σε ακτινοβολία.

                  G

                     ολοκληρωμένη ακτινοβόληση: το ολοκλήρωμα της ακτινοβόλησης για δεδομένη διάρκεια έκθεσης. Εκφράζεται ως ενέργεια ακτινοβολίας ανά μονάδα ακτινοβολούσας επιφανείας ανά μονάδα στερεάς γωνίας εκπομπής, σε τζάουλ ανά τετραγωνικό μέτρο ανά στερακτίνιο [J m-2 sr -1].

            Πίνακας 2.1
      Κίνδυνοι εκ της ακτινοβολίας

                  Μήκος κύματος
                  λ [nm]

                  Περιοχή ακτινοβολίας

                  Επηρεαζόμενο όργανο

                  Κίνδυνος

                  Πίνακας οριακών τιμών έκθεσης

                  180 έως 400

                  UV

                  οφθαλμός

                  φωτοχημική βλάβη και θερμική βλάβη

                  2.2, 2.3

                  180 έως 400

                  UV

                  δέρμα

                  ερύθημα

                  2.4

                  400 έως 700

                  Ορατή ακτινοβολία

                  οφθαλμός

                  βλάβη του αμφιβληστροειδούς

                  2.2

                  400 έως 600

                  Ορατή ακτινοβολία

                  οφθαλμός

                  φωτοχημική βλάβη

                  2.3

                  400 έως 700

                  Ορατή ακτινοβολία

                  δέρμα

                  θερμική βλάβη

                  2.4

                  700 έως 1 400

                  IRA

                  οφθαλμός

                  θερμική βλάβη

                  2.2, 2.3

                  700 έως 1 400

                  IRA

                  δέρμα

                  θερμική βλάβη

                  2.4

                  1 400 έως 2 600

                  IRB

                  οφθαλμός

                  θερμική βλάβη

                  2.2

                  2 600 έως 106

                  IRC

                  οφθαλμός

                  θερμική βλάβη

                  2.2

                  1 400 έως 106

                  IRB, IRC

                  οφθαλμός

                  θερμική βλάβη

                  2.3

                  1 400 έως 106

                  IRB, IRC

                  δέρμα

                  θερμική βλάβη

                  2.4

            Πίνακας 2.2
      Οριακές τιμές έκθεσης για την έκθεση του οφθαλμού σε ακτινοβολία λέιζερ — Βραχεία διάρκεια έκθεσης < 10 s

      Πίνακας 2.3
      Οριακές τιμές έκθεσης για την έκθεση του οφθαλμού σε ακτινοβολία λέιζερ — Μακρά διάρκεια έκθεσης ≥ 10 s

      Πίνακας 2.4
      Οριακές τιμές έκθεσης για την έκθεση του δέρματος σε ακτινοβολία λέιζερ

      Πίνακας 2.5
      Χρησιμοποιούμενοι συντελεστές διόρθωσης και άλλες παράμετροι υπολογισμού

                  Παράμετρος όπως αναφέρεται στην ICNIRP

                  Ισχύουσα φασματική περιοχή (nm)

                  Τιμή

                  CA

                  λ < 700

                  CA = 1,0

                  700 — 1 050

                  CA = 10 0,002(λ - 700)

                  1 050 — 1 400

                  CA = 5,0

                  CB

                  400 — 450

                  CB = 1,0

                  450 — 700

                  CB = 10 0,02
                     (λ- 450)

                  CC

                  700 — 1 150

                  CC = 1,0

                  1 150 — 1 200

                  CC = 10 0,018(λ - 1 150)

                  1 200 — 1 400

                  CC = 8,0

                  T1

                  λ < 450

                  T1 = 10 s

                  450 — 500

                  T1 = 10 · [10 0,02 (
                     λ
                     - 450)] s

                  λ > 500

                  T1 = 100 s

                  Παράμετρος όπως αναφέρεται στην ICNIRP

                  Ισχύει για βιολογικό αποτέλεσμα

                  Τιμή

                  αmin

                  όλα τα θερμικά αποτελέσματα

                  αmin = 1,5 mrad

                  Παράμετρος όπως αναφέρεται στην ICNIRP

                  Ισχύουσα περιοχή γωνιών (mrad)

                  Τιμή

                  CE

                  α < αmin

                  CE = 1,0

                  αmin < α < 100

                  CE = α/αmin

                  α > 100

                  CE = α2/(αmin · αmax) mrad όπου αmax = 100 mrad

                  T2

                  α < 1,5

                  T2 = 10 s

                  1,5 < α < 100

                  T2 = 10 · [10 (α - 1,5) / 98,5] s

                  α > 100

                  T2 = 100 s

                  Παράμετρος όπως αναφέρεται στην ICNIRP

                  Ισχύουσα περιοχή διάρκειας έκθεσης (s)

                  Τιμή

                  γ

                  t ≤ 100

                  γ = 11 [mrad]

                  100 < t < 104

                  γ = 1,1 t 0.5 [mrad]

                  t > 104

                  γ = 110 [mrad]

            Πίνακας 2.6
      Διορθώσεις για επαναλαμβανόμενη έκθεση
      Σε όλες τις περιπτώσεις επαναλαμβανόμενης έκθεσης που προέρχεται από συστήματα λέιζερ επαναληπτικών παλμών ή από συστήματα λέιζερ σάρωσης θα πρέπει να εφαρμόζονται οι εξής τρεις γενικοί κανόνες:

                  1.

                  Η έκθεση που προέρχεται από ένα μόνον παλμό μιας παλμοσειράς δεν πρέπει να υπερβαίνει την οριακή τιμή έκθεσης που ισχύει για ένα μόνον παλμό ίσης διάρκειας.

                  2.

                  Η έκθεση που προέρχεται από κάθε ομάδα παλμών (ή υποομάδα παλμών μιας παλμοσειράς) που εκπέμπονται εντός χρονικού διαστήματος t δεν πρέπει να υπερβαίνει την οριακή τιμή έκθεσης που ισχύει για χρονικό διάστημα t.

                  3.

                  Η έκθεση που προέρχεται από ένα μόνον παλμό εντός μιας ομάδας παλμών δεν πρέπει να υπερβαίνει την οριακή τιμή έκθεσης που ισχύει για ένα μόνον παλμό πολλαπλασιασμένη επί ένα συντελεστή αθροιστικής θερμικής διόρθωσης Cp=N-0,25, όπου N είναι ο αριθμός των παλμών. Ο κανόνας αυτός ισχύει μόνον για τις οριακές τιμές έκθεσης που αποσκοπούν στην προστασία από θερμική βλάβη, όπου όλοι οι παλμοί που εκπέμπονται εντός χρονικού διαστήματος μικρότερου του Tmin λογίζονται σαν ένας και μόνον παλμός.

                              Παράμετρος

                              Ισχύουσα φασματική περιοχή (nm)

                              Τιμή

                              Tmin

                              315 <λ≤ 400

                              Tmin = 10 -9 s (= 1 ns)

                              400 <λ≤ 1 050

                              Tmin = 18· 10 -6 s (= 18 μs)

                              1 050 <λ≤ 1 400

                              Tmin = 50· 10 -6 s (= 50 μs)

                              1 400 <λ≤ 1 500

                              Tmin = 10 -3 s (= 1 ms)

                              1 500 <λ≤ 1 800

                              Tmin = 10 s

                              1 800 <λ≤ 2 600

                              Tmin = 10 -3 s (= 1 ms)

                              2 600 <λ≤ 10 6

                              Tmin = 10 -7 s (= 100 ns)

      ΔΗΛΩΣΗ ΤΟΥ ΣΥΜΒΟΥΛΙΟΥ
      Δήλωση του Συμβουλίου σχετικά με τη χρήση του όρου «penalties» στο αγγλικό κείμενο των νομικών πράξεων της Ευρωπαϊκής Κοινότητας.
      Κατά τη γνώμη του Συμβουλίου, όταν στο αγγλικό κείμενο νομοθετημάτων της Ευρωπαϊκής Κοινότητας χρησιμοποιείται η λέξη «penalties», αυτή έχει ουδέτερο νόημα και δεν σημαίνει ειδικά ποινικές κυρώσεις, αλλά και διοικητικές και οικονομικές κυρώσεις, καθώς και κυρώσεις άλλης φύσεως. Όταν τα κράτη μέλη υποχρεούνται από κάποιο κοινοτικό νομοθέτημα να θεσπίσουν «penalties», τα ίδια επιλέγουν το κατάλληλο είδος κυρώσεων που συνάδει με τη νομολογία του Δικαστηρίου των Ευρωπαϊκών Κοινοτήτων.
      Στην κοινοτική γλωσσική τράπεζα δεδομένων, η λέξη «penalties» μεταφράζεται ως εξής σε ορισμένες άλλες γλώσσες:
      Στα τσέχικα «sankce», στα ισπανικά «sanciones», στα δανικά «sanktioner», στα γερμανικά «Sanktionen», στα εσθονικά «sanktsioonid», στα γαλλικά «sanctions», στα ελληνικά «κυρώσεις», στα ουγγρικά «jogkövetkezmények», στα ιταλικά «sanzioni», στα λεττονικά «sankcijas», στα λιθουανικά, «sankcijos», στα μαλτέζικα «penali», στα ολλανδικά «sancties», στα πολωνικά «sankcje», στα πορτογαλικά «sanções», στα σλοβένικα «kazni», στα σλοβακικά «sankcie», στα φινλανδικά «seuraamukset» και στα σουηδικά «sanktioner».
      Όταν, σε αναθεωρημένα αγγλικά κείμενα νομοθετημάτων, προηγουμένως είχε χρησιμοποιηθεί η λέξη «sanctions» και αργότερα αντικαθίσταται με τη λέξη «penalties», δεν υπάρχει διαφορά ουσίας.


title: ΟΔΗΠΑ 2004/41/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ ΤΗΣ 21ΗΣ ΑΠΡΙΛΊΟΥ 2004 ΓΙΑ ΤΗΝ ΚΑΤΆΡΓΗΣΗ ΟΡΙΣΜΈΝΩΝ ΟΔΗΓΙΏΝ ΣΧΕΤΙΚΏΝ ΜΕ ΤΗΝ ΥΓΙΕΙΝΉ ΤΩΝ ΤΡΟΦΊΜΩΝ ΚΑΙ ΤΟΥΣ ΥΓΕΙΟΝΟΜΙΚΟΎΣ ΌΡΟΥΣ ΓΙΑ ΤΗΝ ΠΑΡΑΓΩΓΉ ΚΑΙ ΔΙΆΘΕΣΗ ΣΤΗΝ ΑΓΟΡΆ ΟΡΙΣΜΈΝΩΝ ΠΡΟΪΌΝΤΩΝ ΖΩΙΚΉ Σ ΠΡΟΈΛΕΥΣΗΣ ΠΟΥ ΠΡΟΟΡΊΖΟΝΤΑΙ ΓΙΑ ΑΝΘΡΏΠΙΝΗ ΚΑΤΑΝΆΛΩΣΗ ΚΑΙ ΓΙΑ ΤΗΝ ΤΡΟΠΟΠΟΊΗΣΗ ΤΩΝ ΟΔΗΓΙΏΝ 89/662/ΕΟΚ ΚΑΙ 92/118/ΕΟΚ ΤΟΥ ΣΥΜΒΟΥΛΊΟΥ ΚΑΙ ΤΗΣ ΑΠΟΦΑΣΗΣ 95/408/ΕΚ ΤΟΥ ΣΥΜΒΟΥΛΊΟΥ

text:
30.4.2004         EL Επίσηµη Εφηµερίδα της Ευρωπαϊκής Ένωσης                        L 157/ 33
_______________________________________________________________________________
  Ο∆ΗΓΙΑ 2004/41/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
                                     της 21ης Απριλίου 2004
           για την κατάργηση ορισµένων οδηγιών σχετικών µε την υγιεινή των τροφίµων
        και τους υγειονοµικούς όρους για την παραγωγή και διάθεση στην αγορά ορισµένων
          προϊόντων ζωικής προέλευσης που προορίζονται για ανθρώπινη κατανάλωση και
         για την τροποποίηση των οδηγιών 89/662/ΕΟΚ και 92/118/ΕΟΚ του Συµβουλίου
                           και της απόφασης 95/408/EK του Συµβουλίου
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη Συνθήκη για την ίδρυση της Ευρωπαϊκής Κοινότητας, και ιδίως τα άρθρα 37, 95
και 152 παράγραφος 4 σηµείο β),
την πρόταση της Επιτροπής1,
τη γνώµη της Ευρωπαϊκής Οικονοµικής και Κοινωνικής Επιτροπής2,
αφού ζητήθηκε η γνώµη της Επιτροπής των Περιφερειών,
Αποφασίζοντας σύµφωνα µε τη διαδικασία του άρθρου 251 της Συνθήκης3,
1
      ΕΕ C 365 E, 19.12.2000, σ. 132.
2
      ΕΕ C 155 της 29.5.2001, σ. 39.
3
      Γνώµη του Ευρωπαϊκού Κοινοβουλίου της 3ης Ιουνίου 2003 (δεν έχει ακόµη δηµοσιευθεί
      στην Επίσηµη Εφηµερίδα), κοινή θέση του Συµβουλίου της 27ης Οκτωβρίου 2003 (ΕΕ C 48
      E, 24.2.2004, p. 131) και θέση του Ευρωπαϊκού Κοινοβουλίου της 30ής Μαρτίου 2004 (δεν
      έχει ακόµη δηµοσιευθεί στην Επίσηµη Εφηµερίδα).
 ---pagebreak--- 30.4.2004          EL Επίσηµη Εφηµερίδα της Ευρωπαϊκής Ένωσης                       L 157/ 34
_______________________________________________________________________________
Εκτιµώντας τα εξής:
(1)   ∆ιάφορες οδηγίες καθορίζουν κανόνες για τη δηµόσια υγεία και την υγεία των ζώων και για
      την παραγωγή και τη διάθεση στην αγορά των προϊόντων ζωικής προέλευσης.
(2)   Οι ακόλουθες πράξεις περιέχουν νέους κανόνες που αναδιατυπώνουν και επικαιροποιούν
      τους κανόνες των οδηγιών αυτών:
      −     Κανονισµός (ΕΚ).../2004 του Ευρωπαϊκού Κοινοβουλίου και του Συµβουλίου της …
            για την υγιεινή των τροφίµων1,
      −     Κανονισµός (ΕΚ).../2004 του Ευρωπαϊκού Κοινοβουλίου και του Συµβουλίου της ... για
            τον καθορισµό ειδικών κανόνων υγιεινής για τα τρόφιµα ζωικής προέλευσης2,
      −     Κανονισµός (ΕΚ).../2004 του Ευρωπαϊκού Κοινοβουλίου και του Συµβουλίου της …
            για τον καθορισµό ειδικών διατάξεων για την οργάνωση των επίσηµων ελέγχων στα
            προϊόντα ζωικής προέλευσης που προορίζονται για κατανάλωση από τον άνθρωπο3, και
      −     Οδηγία 2002/99/ΕΚ του Συµβουλίου, της 16ης ∆εκεµβρίου 2002, για τους κανόνες
            υγειονοµικού ελέγχου που διέπουν την παραγωγή, µεταποίηση, διανοµή και εισαγωγή
            προϊόντων ζωικής προέλευσης που προορίζονται για ανθρώπινη κατανάλωση4.
1
      Βλ. σελ. ... της παρούσας Επίσηµης Εφηµερίδας.
2
      Βλ. σελ. ... της παρούσας Επίσηµης Εφηµερίδας.
3
      Βλ. σελ. ... της παρούσας Επίσηµης Εφηµερίδας.
4
      ΕΕ L 18, 23.1.2003, σ. 11.
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                         L 157/ 35
_______________________________________________________________________________
(3)   Είναι εποµένως σκόπιµο να καταργηθούν οι προηγούµενες οδηγίες. ∆εδοµένου ότι ο
      κανονισµός (ΕΚ) αριθ. .../2004* προβλέπει την κατάργηση της οδηγίας 93/43/EOK του
      Συµβουλίου της 14ης Ιουνίου 1993 για την υγιεινή των τροφίµων1, η παρούσα οδηγία
      καταργεί µόνο τις οδηγίες σχετικά µε τα προϊόντα ζωικής προέλευσης.
(4)   Οι απαιτήσεις της οδηγίας 72/462/ΕΟΚ2 θα πρέπει να συνεχίζουν εφαρµοζόµενες µόνον επί
      των εισαγωγών ζώντων ζώων επειδή οι νέοι κανόνες υγιεινής και η οδηγία 2002/99/ΕΚ θα
      την αντικαταστήσουν όσον αφορά το νωπό κρέας και τα προϊόντα αυτού.
(5)   Είναι, εντούτοις, απαραίτητο να προβλεφθεί να παραµείνουν σε ισχύ ορισµένοι εκτελεστικοί
      κανόνες εν αναµονή της λήψης των απαραίτητων µέτρων στο νέο νοµικό πλαίσιο.
(6)   Τροποποιήσεις στην οδηγία 89/662/EOK3 του Συµβουλίου, στην οδηγία 92/118/EOK4 του
      Συµβουλίου και στην απόφαση 95/408/EK5 του Συµβουλίου είναι επίσης απαραίτητες για να
      ληφθεί υπόψη η αναδιατύπωση,
*
      ΕΕ: τίθεται ο αριθµός του κανονισµού, βλ. πρώτο εδάφιο της αιτιολογικής παραγράφου (2).
1
      ΕΕ L 175, 19.7.1993, σ. 1.
2
      Οδηγία 72/462/ΕΟΚ του Συµβουλίου της 12ης ∆εκεµβρίου 1972 περί των υγειονοµικών
      προβληµάτων και των υγειονοµικών µέτρων κατά τις εισαγωγές ζώων του βοείου και
      χοιρείου είδους και νωπών κρεάτων προελεύσεως τρίτων χωρών (ΕΕ L 302, 31.12.1972,
      σ. 28). Οδηγία όπως τροποποιήθηκε τελευταία από τον κανονισµό (ΕΚ) αριθ. 807/2003
      (ΕΕ L 122, 16.5.2003, σ. 36).
3
      Οδηγία 89/662/ΕΟΚ του Συµβουλίου της 11ης ∆εκεµβρίου 1989 σχετικά µε τους
      κτηνιατρικούς ελέγχους που εφαρµόζονται στο ενδοκοινοτικό εµπόριο µε προοπτική την
      υλοποίηση της εσωτερικής αγοράς (ΕΕ L 395, 30.12.1989, σ. 13). Οδηγία όπως
      τροποποιήθηκε τελευταία από τον κανονισµό (ΕΚ) αριθ. 806/2003 (ΕΕ L 122, 16.5.2003, σ.
      1).
4
      Οδηγία 92/118/ΕΟΚ του Συµβουλίου της 17ης ∆εκεµβρίου 1992 για τον καθορισµό των
      όρων υγειονοµικού ελέγχου καθώς και των υγειονοµικών όρων που διέπουν το εµπόριο και
      τις εισαγωγές στην Κοινότητα προϊόντων που δεν υπόκεινται, όσον αφορά τους
      προαναφερόµενους όρους, στις ειδικές κοινοτικές ρυθµίσεις που αναφέρονται στο κεφάλαιο Ι
      του παραρτήµατος Α της οδηγίας 89/662/ΕΟΚ και, όσον αφορά τους παθογόνους
      παράγοντες, της οδηγίας 90/425/ΕΟΚ (ΕΕ L 62, 15.3.1993, σ. 49). Οδηγία όπως
      τροποποιήθηκε τελευταία από την απόφαση 2003/42/ΕΚ της Επιτροπής (ΕΕ L 13, 18.1.2003,
      σ. 24).
5
      Απόφαση του Συµβουλίου 95/408/ΕΚ της 22ας Ιουνίου 1995 σχετικά µε τις λεπτοµέρειες
      κατάρτισης, για µια µεταβατική περίοδο, προσωρινών πινάκων εγκαταστάσεων τρίτων
      χωρών, από τις οποίες επιτρέπεται στα κράτη µέλη να εισάγουν ορισµένα προϊόντα ζωικής
      προέλευσης, προϊόντα αλιείας ή ζώντα δίθυρα µαλάκια (ΕΕ L 243, 11.10.1995, σ. 17).
      Απόφαση όπως τροποποιήθηκε τελευταία από τον κανονισµό (ΕΚ) αριθ. 806/2003.
 ---pagebreak--- 30.4.2004          EL Επίσηµη Εφηµερίδα της Ευρωπαϊκής Ένωσης                         L 157/ 36
_______________________________________________________________________________
ΕΞΕ∆ΩΣΑΝ ΤΗΝ ΠΑΡΟΥΣΑ Ο∆ΗΓΙΑ:
                                             Άρθρο 1
Για τους σκοπούς της παρούσας οδηγίας, ως «σχετική ηµεροµηνία» νοείται η ηµεροµηνία
εφαρµογής των κατωτέρω: Κανονισµός (ΕΚ) αριθ. …/2004*, Κανονισµός (ΕΚ) αριθ. …/2004** και
Κανονισµός (ΕΚ) αριθ. …/2004***.
                                             Άρθρο 2
Οι ακόλουθες οδηγίες καταργούνται από τη σχετική ηµεροµηνία:
1)    Οδηγία 64/433/ΕΟΚ του Συµβουλίου της 26ης Ιουνίου 1964 περί υγειονοµικών προβληµάτων
      στον τοµέα των ενδοκοινοτικών συναλλαγών νωπών κρεάτων,1
2)    Οδηγία 71/118/ΕΟΚ του Συµβουλίου της 15ης Φεβρουαρίου 1971 περί υγειονοµικών
      προβληµάτων στον τοµέα των συναλλαγών νωπών κρεάτων πουλερικών,2
3)    Οδηγία 72/461/ΕΟΚ του Συµβουλίου της 12ης ∆εκεµβρίου 1972 περί προβληµάτων
      υγειονοµικού ελέγχου στον τοµέα των ενδοκοινοτικών συναλλαγών νωπών κρεάτων,3
4)    Οδηγία 77/96/ΕΟΚ του Συµβουλίου της 21ης ∆εκεµβρίου 1976 περί αναζητήσεως τριχινών
      κατά τις εισαγωγές από τρίτες χώρες νωπών κρεάτων που προέρχονται από χοιροειδή
      κατοικίδια,4
*
      ΕΕ: τίθεται ο αριθµός του κανονισµού, βλ. πρώτο εδάφιο της αιτιολογικής παραγράφου (2).
**
      ΕΕ: τίθεται ο αριθµός του κανονισµού, βλ. δεύτερο εδάφιο της αιτιολογικής παραγράφου (2).
***
      ΕΕ: τίθεται ο αριθµός του κανονισµού, βλ. τρίτο εδάφιο της αιτιολογικής παραγράφου (2).
1
      ΕΕ 121, 29.7.1964, σ. 2012/64. Οδηγία που τροποποιήθηκε τελευταία από την οδηγία
      95/23/ΕΚ (ΕΕ L 243, 11.10.1995, σ. 7).
2
      ΕΕ L 55, 8.3.1971, σ. 23. Οδηγία που τροποποιήθηκε τελευταία από τον κανονισµό (ΕΚ)
      αριθ. 807/2003.
3
      ΕΕ L 302, 31.12.1972, σ. 24. Οδηγία που τροποποιήθηκε τελευταία από τον κανονισµό (ΕΚ)
      αριθ. 807/2003.
4
      ΕΕ L 26, 31.1.1977, σ. 67. Οδηγία που τροποποιήθηκε τελευταία από τον κανονισµό (ΕΚ)
      αριθ. 807/2003.
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                            L 157/ 37
_______________________________________________________________________________
5)    Οδηγία 77/99/ΕΟΚ του Συµβουλίου της 21ης ∆εκεµβρίου 1976 περί υγειονοµικών
      προβληµάτων στον τοµέα των ενδοκοινοτικών συναλλαγών προϊόντων µε βάση το κρέας,1
6)    Οδηγία 80/215/ΕΟΚ του Συµβουλίου της 22ας Ιανουαρίου 1980 περί προβληµάτων
      υγειονοµικού ελέγχου στον τοµέα των ενδοκοινοτικών συναλλαγών προϊόντων µε βάση το
      κρέας,2
7)    Οδηγία 89/362/ΕΟΚ της Επιτροπής της 26ης Μαΐου 1989 για τις γενικές συνθήκες υγιεινής στις
      γεωργικές εκµεταλλεύσεις παραγωγής γάλακτος,3
8)    Οδηγία 89/437/ΕΟΚ του Συµβουλίου της 20ής Ιουνίου 1989 σχετικά µε τα προβλήµατα υγείας
      και υγιεινής όσον αφορά την παραγωγή και τη διάθεση στην αγορά των προϊόντων αυγών,4
9)    Οδηγία 91/492/ΕΟΚ του Συµβουλίου της 15ης Ιουλίου 1991 περί καθορισµού των
      υγειονοµικών κανόνων που διέπουν την παραγωγή και τη διάθεση στην αγορά ζώντων διθύρων
      µαλακίων,5
10)   Οδηγία 91/493/ΕΟΚ του Συµβουλίου της 22ας Ιουλίου 1991 περί καθορισµού των
      υγειονοµικών κανόνων που διέπουν την παραγωγή και τη διάθεση στην αγορά των αλιευτικών
      προϊόντων,6
11)   Οδηγία 91/494/ΕΟΚ του Συµβουλίου της 26ης Ιουνίου 1991 σχετικά µε τους όρους
      υγειονοµικού ελέγχου που διέπουν τις ενδοκοινοτικές συναλλαγές και τις εισαγωγές νωπών
      κρεάτων πουλερικών από τρίτες χώρες,7
1
      ΕΕ L 26, 31.1.1977, σ. 85. Οδηγία που τροποποιήθηκε τελευταία από τον κανονισµό (ΕΚ)
      αριθ. 807/2003.
2
      ΕΕ L 47, 21.2.1980, σ. 4. Οδηγία που τροποποιήθηκε τελευταία από τον κανονισµό (ΕΚ)
      αριθ. 807/2003.
3
      ΕΕ L 156, 8.6.1989, σ. 30.
4
      ΕΕ L 212, 22.7.1989, σ. 87. Οδηγία που τροποποιήθηκε τελευταία από τον κανονισµό (ΕΚ)
      αριθ. 806/2003.
5
      ΕΕ L 268, 24.9.1991, σ. 1. Οδηγία που τροποποιήθηκε τελευταία από τον κανονισµό (ΕΚ)
      αριθ. 806/2003.
6
      ΕΕ L 268, 24.9.1991, σ. 15. Οδηγία που τροποποιήθηκε τελευταία από τον κανονισµό (ΕΚ)
      αριθ. 806/2003.
7
      ΕΕ L 268, 24.9.1991, σ. 35. Οδηγία που τροποποιήθηκε τελευταία από την οδηγία
      1999/89/ΕΚ (ΕΕ L 300, 23.11.1999, σ. 17).
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                          L 157/ 38
_______________________________________________________________________________
12)   Οδηγία 91/495/ΕΟΚ του Συµβουλίου της 27ης Νοεµβρίου 1990 για τα υγειονοµικά προβλήµατα
      και τα προβλήµατα υγειονοµικού ελέγχου σχετικά µε την παραγωγή και τη διάθεση στην αγορά
      του κρέατος κουνελιών και του κρέατος εκτρεφόµενων θηραµάτων,1
13)   Οδηγία 92/45/ΕΟΚ του Συµβουλίου της 16ης Ιουνίου 1992 για τα υγειονοµικά προβλήµατα και
      τα προβλήµατα υγειονοµικού ελέγχου σχετικά µε τη θανάτωση άγριων θηραµάτων και την
      εµπορία κρέατός των,2
14)   Οδηγία 92/46/ΕΟΚ του Συµβουλίου της 16ης Ιουνίου 1992 για τη θέσπιση των υγειονοµικών
      κανόνων για την παραγωγή και την εµπορία νωπού γάλακτος, θερµικά επεξεργασµένου
      γάλακτος και προϊόντων µε βάση το γάλα,3
15)   Οδηγία 92/48/ΕΟΚ του Συµβουλίου της 16ης Ιουνίου 1992 για τον καθορισµό των ελάχιστων
      κανόνων υγιεινής που εφαρµόζονται σε ορισµένα αλιευτικά προϊόντα που λαµβάνονται σε
      αλιευτικά σκάφη σύµφωνα µε το άρθρο 3 παράγραφος 1 στοιχείο α) σηµείο i) της οδηγίας
      91/493/ΕΟΚ4, και
16)   Οδηγία 94/65/ΕΚ του Συµβουλίου της 14ης ∆εκεµβρίου 1994 περί καθορισµού των
      υγειονοµικών κανόνων για την παραγωγή και τη θέση στην αγορά κιµάδων και
      παρασκευασµάτων κρέατος.5
1
      ΕΕ L 268, 24.9.1991, σ. 41. Οδηγία που τροποποιήθηκε τελευταία από τον κανονισµό (ΕΚ)
      αριθ. 806/2003.
2
      ΕΕ L 268, 14.9.1992, σ. 35. Οδηγία που τροποποιήθηκε τελευταία από τον κανονισµό (ΕΚ)
      αριθ. 806/2003.
3
      ΕΕ L 268, 14.9.1992, σ. 1. Οδηγία που τροποποιήθηκε τελευταία από τον κανονισµό (ΕΚ)
      αριθ. 806/2003.
4
      ΕΕ L 187, 7.7.1992, σ. 41.
5
      ΕΕ L 368, 31.12.1994, σ. 10. Οδηγία που τροποποιήθηκε τελευταία από τον κανονισµό (ΕΚ)
      αριθ. 806/2003.
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                         L 157/ 39
_______________________________________________________________________________
                                            Άρθρο 3
Η οδηγία 92/118/EOK τροποποιείται ως εξής από τη σχετική ηµεροµηνία:
1)    όλες οι αναφορές στα «παραρτήµατα Ι και ΙΙ» αντικαθίστανται από αναφορές στο
      «παράρτηµα Ι»,
2)    στο άρθρο 4 παράγραφος 1, οι λέξεις «και του παραρτήµατος ΙΙ όσον αφορά τα θέµατα
      δηµόσιας υγείας» διαγράφονται, και
3)    το παράρτηµα ΙΙ καταργείται.
                                            Άρθρο 4
1.    Από τη σχετική ηµεροµηνία, οι παραποµπές στις οδηγίες που αναφέρονται στο άρθρο 2 ή στο
παράρτηµα ΙΙ της οδηγίας 92/118/EOK νοούνται, αναλόγως των συµφραζοµένων, ως παραποµπές
στις εξής πράξεις:
(α)   Κανονισµός (ΕΚ) αριθ. …/2004*,
(β)   Κανονισµός (ΕΚ) αριθ. …/2004** ή
(γ)   Οδηγία 2002/99/ΕΚ.
2.    Εν αναµονή της θέσπισης µικροβιολογικών κριτηρίων και απαιτήσεων ελέγχου της
θερµοκρασίας σύµφωνα µε το άρθρο 4 του κανονισµού (ΕΚ) αριθ…./2004***, όλα τα τοιαύτα
κριτήρια ή απαιτήσεις που καθορίζονται στις οδηγίες οι οποίες αναφέρονται στο άρθρο 2 ή στο
παράρτηµα ΙΙ της οδηγίας 92/118/EOK, ή στους κανόνες εφαρµογής τους, θα συνεχίσουν να
ισχύουν.
*
      ΕΕ: τίθεται ο αριθµός του κανονισµού, βλ. δεύτερο εδάφιο της αιτιολογικής παραγράφου (2).
**
      ΕΕ: τίθεται ο αριθµός του κανονισµού, βλ. τρίτο εδάφιο της αιτιολογικής παραγράφου (2).
***
      ΕΕ: τίθεται ο αριθµός του κανονισµού, βλ. πρώτο εδάφιο της αιτιολογικής παραγράφου (2).
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                         L 157/ 40
_______________________________________________________________________________
3.    Εν αναµονή της θέσπισης των αναγκαίων διατάξεων βάσει του Κανονισµού (ΕΚ)
αριθ. …/2004*, του κανονισµού (ΕΚ) αριθ. …/2004**, του Κανονισµού (ΕΚ) αριθ. …/2004*** ή της
οδηγίας 2002/99/ΕΚ, οι κατωτέρω πράξεις θα συνεχίσουν να ισχύουν τηρουµένων των αναλογιών:
(α)   κανόνες εφαρµογής που θεσπίζονται βάσει των οδηγιών που αναφέρονται στο άρθρο 2,
(β)   κανόνες εφαρµογής που θεσπίζονται βάσει του παραρτήµατος ΙΙ της οδηγίας 92/118/EOK, µε
      εξαίρεση την απόφαση 94/371/EK1,
(γ)   κανόνες εφαρµογής που θεσπίζονται βάσει της οδηγίας 72/462/ΕΟΚ, και
(δ)   προσωρινοί κατάλογοι τρίτων χωρών και εγκαταστάσεων τρίτων χωρών που καταρτίζονται
      σύµφωνα µε την απόφαση 95/408/EK.
                                            Άρθρο 5
1.    Από 1ης Ιανουαρίου 2005, οι κανόνες υγείας των ζώων της οδηγίας 72/462/ΕΟΚ θα
συνεχίζουν εφαρµοζόµενοι µόνο επί της εισαγωγής ζώντων ζώων.
2.    Από την σχετική ηµεροµηνία, η οδηγία 72/462/ΕΟΚ θα συνεχίσει εφαρµοζόµενη µόνον επί
της εισαγωγής ζώντων ζώων.
*
      ΕΕ: τίθεται ο αριθµός του κανονισµού, βλ. πρώτο εδάφιο της αιτιολογικής παραγράφου (2).
**
      ΕΕ: τίθεται ο αριθµός του κανονισµού, βλ. δεύτερο εδάφιο της αιτιολογικής παραγράφου (2).
***
      ΕΕ: τίθεται ο αριθµός του κανονισµού, βλ. τρίτο εδάφιο της αιτιολογικής παραγράφου (2).
1
      ΕΕ L 168, 2.7.1994, σ. 34.
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                        L 157/ 41
_______________________________________________________________________________
                                           Άρθρο 6
Η οδηγία 89/662/EOK τροποποιείται ως εξής από τη σχετική ηµεροµηνία.
1)    Οι παραποµπές:
      (α)  στο άρθρο 1, σε «προϊόντα ζωικής προέλευσης που καλύπτονται από τις οδηγίες που
           απαριθµούνται στο παράρτηµα Α» και
      (β)  στο άρθρο 4 παράγραφος 1, σε «προϊόντα, που λαµβάνονται σύµφωνα µε τις οδηγίες
           που αναφέρονται στο παράρτηµα Α»,
      αντικαθίστανται από τους όρους «προϊόντα ζωικής προέλευσης που καλύπτονται από τις
      πράξεις που αναφέρονται στο παράρτηµα Α».
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                          L 157/ 42
_______________________________________________________________________________
2)    Το παράρτηµα Α αντικαθίσταται από το ακόλουθο κείµενο:
      «ΠΑΡΑΡΤΗΜΑ Α
      ΚΕΦΑΛΑΙΟ Ι
      Οδηγία 2002/99/ΕΚ του Συµβουλίου της 16ης ∆εκεµβρίου 2002 για τους κανόνες
      υγειονοµικού ελέγχου που διέπουν την παραγωγή, µεταποίηση, διανοµή και εισαγωγή
      προϊόντων ζωικής προέλευσης που προορίζονται για ανθρώπινη κατανάλωση*
      Κανονισµός (ΕΚ) αριθ.../2004 † του Ευρωπαϊκού Κοινοβουλίου και του Συµβουλίου της
      …… για τον καθορισµό ειδικών κανόνων υγιεινής για τα τρόφιµα ζωικής προέλευσης**
      ΚΕΦΑΛΑΙΟ ΙΙ
      Οδηγία 92/118/ΕΟΚ του Συµβουλίου της 17ης ∆εκεµβρίου 1992 για τον καθορισµό των
      όρων υγειονοµικού ελέγχου καθώς και των υγειονοµικών όρων που διέπουν το εµπόριο και
      τις εισαγωγές στην Κοινότητα προϊόντων που δεν υπόκεινται, όσον αφορά τους
      προαναφερόµενους όρους, στις ειδικές κοινοτικές ρυθµίσεις που αναφέρονται στο κεφάλαιο Ι
      του παραρτήµατος Α της οδηγίας 89/662/ΕΟΚ και, όσον αφορά τους παθογόνους
      παράγοντες, της οδηγίας 90/425/ΕΟΚ***
      Κανονισµός (ΕΚ) αριθ. 1774/2002 του Ευρωπαϊκού Κοινοβουλίου και του Συµβουλίου της
      3ης Οκτωβρίου 2002 για τον καθορισµό υγειονοµικών κανόνων σχετικά µε τα ζωικά
      υποπροϊόντα που δεν προορίζονται για κατανάλωση από τον άνθρωπο****
*
      ΕΕ L 18, 23.1.2003, σ. 11.
**
      ΕΕ L …… ††
***
      ΕΕ L 62, 15.3.1993, σ. 49. Οδηγία όπως τροποποιήθηκε τελευταία από την απόφαση
      2003/42/ΕΚ της Επιτροπής (ΕΕ L 13, 18.1.2003, σ. 24).
****
      ΕΕ L 273, 10.10.2002, σ. 1. Κανονισµός όπως τροποποιήθηκε τελευταία από τον κανονισµό
      (ΕΚ) αριθ. 808/2003 της Επιτροπής (ΕΕ L 117, 13.5.2003, σ. 1).»
†
      ΕΕ: τίθεται ο αριθµός και η ηµεροµηνία του κανονισµού που αναφέρεται στο 2ο εδάφιο,
      αιτιολογική παράγραφος 2.
††
      ΕΕ: τίθενται τα στοιχεία δηµοσίευσης του κανονισµού, βλ. 2ο εδάφιο, αιτιολογική
      παράγραφος 2.
 ---pagebreak--- 30.4.2004          EL Επίσηµη Εφηµερίδα της Ευρωπαϊκής Ένωσης                         L 157/ 43
_______________________________________________________________________________
                                            Άρθρο 7
Στην απόφαση 95/408/EK, το άρθρο 9 αντικαθίσταται από το εξής κείµενο από την ηµεροµηνία
έναρξης ισχύος της παρούσας οδηγίας:
«Άρθρο 9
Η παρούσα απόφαση ισχύει µέχρι τη «σχετική ηµεροµηνία», όπως καθορίζεται στο άρθρο 1 της
οδηγίας 2004/../EK † του Ευρωπαϊκού Κοινοβουλίου και του Συµβουλίου για την κατάργηση
ορισµένων οδηγιών σχετικών µε την υγιεινή των τροφίµων και τους υγειονοµικούς όρους για την
παραγωγή και διάθεση στην αγορά ορισµένων προϊόντων ζωικής προέλευσης που προορίζονται για
ανθρώπινη κατανάλωση*.
_______________
*     ΕΕ L.... ††».
                                            Άρθρο 8
Τα κράτη µέλη θέτουν σε ισχύ τις αναγκαίες νοµοθετικές, κανονιστικές και διοικητικές διατάξεις
για να συµµορφωθούν µε την παρούσα οδηγία έως τη σχετική ηµεροµηνία το αργότερο.
Ενηµερώνουν αµέσως την Επιτροπή σχετικά.
Όταν θεσπίζονται από τα κράτη µέλη, οι διατάξεις αυτές παραπέµπουν στην παρούσα οδηγία ή
συνοδεύονται από την παραποµπή αυτή κατά την επίσηµη δηµοσίευσή τους. Ο ακριβής τρόπος
αυτής της παραποµπής καθορίζεται από τα κράτη µέλη.
†
      ΕΕ: να προστεθεί ο αριθµός και η ηµεροµηνία της παρούσας οδηγίας.
††
      ΕΕ: να προστεθούν τα στοιχεία δηµοσίευσης της παρούσας οδηγίας.
 ---pagebreak--- 30.4.2004       EL Επίσηµη Εφηµερίδα της Ευρωπαϊκής Ένωσης                         L 157/ 44
_______________________________________________________________________________
                                           Άρθρο 9
Η παρούσα οδηγία αρχίζει να ισχύει την ηµέρα της δηµοσίευσής της στην Επίσηµη Εφηµερίδα της
Ευρωπαϊκής Ένωσης.
                                          Άρθρο 10
Η παρούσα οδηγία απευθύνεται στα κράτη µέλη.
Έγινε στο Στρασβούργο, 29.4.2004
 Για το Ευρωπαϊκό Κοινοβούλιο                                        Για το Συµβούλιο
        Ο Πρόεδρος                                                     Ο Πρόεδρος
           P. COX                                                       M. McDOWELL